ΠΡΟΓΡΑΜΜΑ ΑΥΓΟΥΣΤΟΣ 2020\nΠΡΟΓΡΑΜΜΑ ΕΚΔΡΟΜΩΝ ΑΥΓΟΥΣΤΟΥ 2020\n2/8/2020 ΚΥΡΙΑΚΗ ΠΟΡΤΟ ΧΕΛΙ – ΣΠΕΤΣΕΣ ΗΜΕΡΗΣΙΑ\nΑναχώρηση στις 08:00, στάση στον Ισθμό, και συνεχίζουμε για την παραλία της Κόστας, η οποία φημίζεται για την αμμουδιά και τα πεντακάθαρα νερά. Παραμονή για μπάνιο και μεσημεριανό γεύμα. Όσοι επιθυμούν μπορούν να περάσουν με καραβάκι στις Σπέτσες, και να απολαύσουν μια βόλτα στην Ντάπια ή στο Παλιό Λιμάνι, ή να κολυμπήσουν σε μία από τις παραλίες του νησιού. Επόμενος σταθμός, το κοσμοπολίτικο Πόρτο Χέλι, όπου θα παραμείνουμε για καφέ. Το βραδάκι, επιστροφή στην Αθήνα με σύντομη στάση στον Ισθμό. Τιμή συμμετοχής: 17 ευρώ (δεν περιλαμβάνονται τα εισιτήρια του πλοίου)\n2/8/2020 ΚΥΡΙΑΚΗ ΑΜΑΡΥΝΘΟΣ – ΠΕΤΡΙΕΣ – ΑΓ. ΑΠΟΣΤΟΛΟΙ ΗΜΕΡΗΣΙΑ\nΑναχώρηση στις 08:00 για τους Αγίους Αποστόλους με σύντομη στάση στη Χαλκίδα. Συνεχίζουμε τη διαδρομή μας, περνώντας από Αλιβέρι, Λέπουρα και Πετριές, και φθάνουμε στο όμορφο ψαροχώρι των Αγίων Αποστόλων, όπου θα απολαύσουμε το μπάνιο και το γεύμα μας σε μια από τις ψαροταβέρνες της περιοχής. Επόμενος σταθμός, η παραθαλάσσια Αμάρυνθος, για απογευματινό καφέ και βόλτα, και κατόπιν αναχώρηση για Αθήνα. Τιμή συμμετοχής: 17 ευρώ\n2/8/2020 ΚΥΡΙΑΚΗ ΠΑΡΑΛΙΑ ΔΡΟΣΙΑΣ – ΧΑΛΚΙΔΑ ΑΠΟΓΕΥΜΑΤΙΝΗ\nΑναχώρηση στις 12:00 για τη γραφική Δροσιά στην Εύβοια. Στην υπέροχη παραλία της περιοχής, στις Αλυκές, θα παραμείνουμε για μπάνιο και φαγητό. Επιστροφή το βράδυ στην Αθήνα με στάση για καφέ στη Χαλκίδα. Τιμή συμμετοχής: 13 ευρώ\n5/8/2020 ΤΕΤΑΡΤΗ ΑΓ. ΣΩΤΗΡΑ – ΠΟΡΤΟ ΓΕΡΜΕΝΟ ΑΠΟΓΕΥΜΑΤΙΝΗ\nΑναχώρηση στις 16:00 για το Πόρτο Γερμενό, γνωστό για τις παραλίες με τα γαλάζια νερά. Αφού απολαύσουμε το μπάνιο μας, θα συνεχίσουμε για τα Βίλια και τον υπέροχο ναό της Αγίας Σωτήρας που γιορτάζει. Ο ναός, βυζαντινού ρυθμού και με περίπου 20 μ. ύψος, είναι έργο του αρχιτέκτονα Ερνέστου Τσίλλερ, χτίστηκε το 1893 και είναι πραγματικό στολίδι της περιοχής. Τιμή συμμετοχής: 7 ευρώ\n8/8/2020 ΣΑΒΒΑΤΟ ΤΗΝΟΣ ΗΜΕΡΗΣΙΑ\nΑναχώρηση στις 06:00 για το λιμάνι της Ραφήνας, απ’ όπου θα πάρουμε το πλοίο για το νησί της Μεγαλόχαρης. Άφιξη στην Τήνο γύρω στις 11:15, πρώτη στάση στη Μονή Κεχροβουνίου, την Αγία Πελαγία όπως ονομάζεται, λόγω της Μοναχής που κατοίκησε στη Μονή. Επόμενη στάση, στη Μεγαλόχαρη, στο κέντρο της χώρας της Τήνου, για να προσκυνήσουμε τη θαυματουργή εικόνα και να πάρουμε το γεύμα μας. Αναχώρηση το απόγευμα για Ραφήνα, και επιστροφή στην Αθήνα. Τιμή συμμετοχής: 60 ευρώ\n9/8/2020 ΚΥΡΙΑΚΗ ΝΑΥΠΛΙΟ – ΤΟΛΟ ΗΜΕΡΗΣΙΑ\nΑναχώρηση στις 08:00 για το κοσμοπολίτικο Ναύπλιο με ενδιάμεση στάση στον Ισθμό. Επίσκεψη στο Παλαμήδι, το ξακουστό κάστρο που στεφανώνει την πόλη του Ναυπλίου, με την έντονη μεσαιωνική ατμόσφαιρα και την υπέροχη θέα. Συνεχίζουμε για το Τολό, όπου θα παραμείνουμε για μπάνιο και γεύμα. Το απόγευμα επιστρέφουμε στο Ναύπλιο για καφέ, και κατόπιν συνεχίζουμε για Αθήνα με σύντομη στάση στον Ισθμό. Τιμή συμμετοχής: 17 ευρώ\n9/8/2020 ΚΥΡΙΑΚΗ ΑΓΙΟΙ ΠΑΝΤΕΣ ΦΩΚΙΔΑΣ – ΓΑΛΑΞΙΔΙ ΗΜΕΡΗΣΙΑ\nΑναχώρηση στις 07:30 για τους Άγιους Πάντες με στάση στο ύψος της Λειβαδιάς. Περνώντας από Δίστομο, συνεχίζουμε προς Δεσφίνα, κατόπιν για Ιτέα και φθάνουμε στο γραφικό χωριό των Αγίων Πάντων, που βρίσκεται πολύ κοντά στο Γαλαξίδι, στα βόρεια παράλια του Κορινθιακού. Επίσκεψη στον ομώνυμο ναό και άφιξη στην παραλία για μπάνιο και γεύμα. Ιδιαίτερα αγαπητή στο κοινό, η παραλία μήκους 330μ. είναι απάνεμη και ιδανική επιλογή για μπάνιο. Το απόγευμα, θα πάμε στο Γαλαξίδι για καφέ και βόλτα, και κατόπιν θα συνεχίσουμε για Αθήνα με σύντομη στάση στο Olympus Plaza στην Εθνική Οδό. Τιμή συμμετοχής: 18 ευρώ\n9/8/2020 ΚΥΡΙΑΚΗ ΚΟΡΦΟΣ ΚΟΡΙΝΘΙΑΣ ΑΠΟΓΕΥΜΑΤΙΝΗ\nΑναχώρηση στις 12:00 για τον καταπράσινο Κόρφο Κορινθίας, μία από τις ωραιότερες περιοχές για κοντινή απόδραση. Παραμονή στην παραλία για μπάνιο και φαγητό. Επιστροφή στην Αθήνα με στάση στον Ισθμό για καφέ. Τιμή συμμετοχής: 13 ευρώ\nΕΚΔΡΟΜΕΣ 15ΑΥΓΟΥΣΤΟΥ 2020\n14 – 16/8/2020 ΓΙΑΝΝΕΝΑ – ΤΣΕΠΕΛΟΒΟ – ΜΕΤΣΟΒΟ 3 ΗΜΕΡΕΣ 14/8/2020 ΠΑΡΑΣΚΕΥΗ\nΑναχώρηση στις 07:30 για Ρίο-Αντίρριο με ενδιάμεση στάση στον Ισθμό. Άφιξη στο Μπιζάνι, όπου θα επισκεφθούμε το Μουσείο Βρέλλη με τα κέρινα ομοιώματα. Επόμενος σταθμός, το Σπήλαιο Περάματος που ανακαλύφθηκε τυχαία το 1940 και είναι από τα ωραιότερα της Ευρώπης. Σταλαγμίτες, σταλακτίτες και εντυπωσιακές κολώνες δημιουργούν εικόνες μοναδικής ομορφιάς που αξίζει να δούμε. Συνεχίζουμε για τα Γιάννενα, άφιξη στο ξενοδοχείο, τακτοποίηση, διανυκτέρευση. 15/8/2020 ΣΑΒΒΑΤΟ ΧΡΟΝΙΑ ΠΟΛΛΑ! Μετά το πρωινό, αναχωρούμε για το Μονοδένδρι και το Φαράγγι του Βίκου, ένα από τα εντυπωσιακότερα φαράγγια παγκοσμίως. Η χαράδρα του Βίκου έχει καταγραφεί στο βιβλίο των ρεκόρ Guinness ως η βαθύτερη του κόσμου. Συνεχίζουμε τη διαδρομή μας στη μαγευτική περιοχή του Εθνικού Δρυμού Βίκου-Αώου και τη Μονή της Αγ. Παρασκευής, και φθάνουμε στον Γυφτόκαμπο. Μέσα σε ένα κατάφυτο χώρο από έλατα και πεύκα, η Αδελφότητα των Σαρακατσαναίων έχει κατασκευάσει τη Σαρακατσάνικη Στάνη, ένα «αντίγραφο» οικισμού της Ηπείρου, με τα χαρακτηριστικά καλύβια-σπιτάκια των παλαιών κτηνοτρόφων που αναπαριστούν τον νομαδικό και ορεινό πολιτισμό των Σαρακατσαναίων. Αφού ολοκληρώσουμε την επίσκεψη, θα συνεχίσουμε για το κεφαλοχώρι Τσεπέλοβο, γενέτειρα της Μαρίκας Κοτοπούλη, και κατόπιν θα επιστρέψουμε στο ξενοδοχείο μας στα Γιάννενα. 16/8/2020 ΚΥΡΙΑΚΗ Μετά το πρωινό, αναχωρούμε για τη γραφική Λίμνη Παμβώτιδα και το Νησάκι (προαιρετικά), όπου θα δούμε τη Μονή του Αγίου Παντελεήμονα και το σπίτι που σκοτώθηκε ο Αλή Πασάς. Επόμενος σταθμός, το γραφικό Μέτσοβο, με το αναπαλαιωμένο αρχοντικό του Τοσίτσα-Αβέρωβ, τη Μητρόπολη και την πινακοθήκη, μεταξύ άλλων αξιοθέατων. Συνεχίζουμε για την Καλαμπάκα, όπου θα γευματίσουμε, και κατόπιν επιστρέφουμε προς Αθήνα, περνώντας από Τρίκαλα, Καρδίτσα, Καμένα Βούρλα, με ενδιάμεσες στάσεις. Τιμή συμμετοχής: 125 ευρώ Περιλαμβάνει: Μεταφορά και επιστροφή με το πούλμαν, διαμονή σε δίκλινα/τρίκλινα δωμάτια με πρωινό.\n14 – 16/8/2020 ΛΙΜΝΗ ΖΗΡΟΥ – ΠΡΕΒΕΖΑ – ΜΟΝΗ ΓΗΡΟΜΕΡΙΟΥ 3 ΗΜΕΡΕΣ ΠΗΓΕΣ ΑΧΕΡΟΝΤΑ – ΛΕΥΚΑΔΑ 14/8/2020 ΠΑΡΑΣΚΕΥΗ:\nΑναχώρηση στις 07:30, στάση καθοδόν, και άφιξη στο Μενίδι για μπάνιο και γεύμα. Συνεχίζουμε προς τη Φιλιππιάδα και τη γραφική Λίμνη Ζηρού, όπου θα κάνουμε στάση για καφέ. Επόμενος σταθμός, η Πρέβεζα, άφιξη στο ξενοδοχείο, τακτοποίηση. Η υπόλοιπη ημέρα είναι ελεύθερη, για να γνωρίσουμε την ξεχωριστή παράκτια Πρέβεζα, με τον ιδιαίτερο χαρακτήρα και το σύνθετο φυσικό τοπίο. 15/8/2020 ΣΑΒΒΑΤΟ ΧΡΟΝΙΑ ΠΟΛΛΑ! Μετά το πρωινό, αναχωρούμε για τη Γλυκή, το ιστορικό χωριό του Δήμου Σουλίου στην κοίτη του μυθικού ποταμού Αχέροντα. Κατά μήκος του ποταμού αντικρίζουμε μέσα από τους άγριους βράχους τα ορμητικά παγωμένα νερά του Αχέροντα που πηγάζουν από την καρδιά του βουνού. Συνεχίζουμε για την Ηγουμενίτσα, ένα από τα μεγαλύτερα λιμάνια της χώρας, όπου θα επισκεφθούμε την Ιερά Μονή Γηρομερίου. Η Μονή, που ιδρύθηκε στις αρχές του 14ου αιώνα, είναι χτισμένη στην πλαγιά χαράδρας σε καταπράσινο τοπίο κοντά στην κωμόπολη των Φιλιατών και είναι από τα σημαντικότερα ιστορικά μνημεία της περιοχής. Συνεχίζουμε προς τις εκβολές του Αχέροντα και το χωριό Αμμουδιά, για μπάνιο στην παραλία και γεύμα. Επιστροφή στο ξενοδοχείο για ξεκούραση και διανυκτέρευση. 16/8/2020 ΚΥΡΙΑΚΗ: Μετά το πρωινό, αναχωρούμε για το νησί της Λευκάδας με πρώτη στάση στο γραφικό Νυδρί, το πασίγνωστο θέρετρο, όπου θα παραμείνουμε για γεύμα και μπάνιο. Όσοι θέλουν μπορούν να πάρουν το καραβάκι για μια μίνι κρουαζιέρα (έξοδα ατομικά) στα γειτονικά νησάκια, το Μαδουρή, όπου υπάρχει το αρχοντικό της οικογένειας Βαλαωρίτη, τον θρυλικό Σκορπιό, πρώην ιδιοκτησία του Αριστοτέλη Ωνάση και τη Σπάρτη. Στη συνέχεια, αναχωρούμε για Αθήνα, περνώντας από Άκτιο και Βόνιτσα, με ενδιάμεσες στάσεις.\nΤιμή συμμετοχής: 130 ευρώ Περιλαμβάνει: Μεταφορά και επιστροφή με το πούλμαν, διαμονή σε δίκλινα/τρίκλινα δωμάτια με πρωινό.\n14-15/8/2020 ΚΑΡΠΕΝΗΣΙ – ΠΑΝΑΓΙΑ ΠΡΟΥΣΙΩΤΙΣΣΑ 2 ΗΜΕΡΕΣ ΜΕΓΑΛΟ ΧΩΡΙΟ – ΚΟΡΥΣΧΑΔΕΣ 14/8/2020 ΠΑΡΑΣΚΕΥΗ: Αναχώρηση στις 07:30 για Καρπενήσι με ενδιάμεση στάση κοντά στη Λαμία για καφέ. Περνάμε τη Μακρακώμη, φθάνουμε στον Τυμφρηστό και κατόπιν στους Κορυσχάδες, ένα από τα γραφικότερα χωριά της Ελλάδας. Περιτριγυρισμένοι από μεγαλοπρεπή βουνά ανάμεσα σε έλατα και πλατάνια, οι Κορυσχάδες κατά τη διάρκεια της Γερμανικής Κατοχής ήταν έδρα της ελεύθερης κυβέρνησης του Βουνού. Θα έχουμε χρόνο για βόλτα, επίσκεψη στο Μουσείο ή γεύμα. Επιστροφή στο Καρπενήσι, τακτοποίηση στο ξενοδοχείο, διανυκτέρευση. 15/8/2020 ΣΑΒΒΑΤΟ ΧΡΟΝΙΑ ΠΟΛΛΑ! Μετά το πρωινό, αναχωρούμε για τη γραφική κοιλάδα του Καρπενησιώτη ποταμού και την Παναγία την Προυσιώτισσα, ακολουθώντας μια μαγευτική διαδρομή. Πρώτα συναντάμε τον Γαύρο, το χωριουδάκι των 40 κατοίκων όπου παλαιότερα έκαναν στάση οι πεζοπόροι προσκυνητές. Από εδώ ξεκινάει μια καταπράσινη έκταση που καταλήγει στο άγριο φαράγγι, το Κλειδί, με τη μοναδική θέα, που προκαλεί δέος. Πρώτη στάση, στη θέση Τύπωμα ή Πατήματα. Σύμφωνα με την παράδοση εδώ βρίσκονται τα πατήματα της εικόνας της Παναγίας της Προυσιώτισσας που δημιουργήθηκαν στο πέρασμά της για τη σπηλιά του σημερινού μοναστηριού. Περνώντας τη Γέφυρα του Διπόταμου φθάνουμε στη Μονή, οπού θα έχουμε όλο το χρόνο για να προσκυνήσουμε και να απολαύσουμε τη γαλήνια ατμόσφαιρα που επικρατεί. Η θαυματουργή εικόνα, έργο του Ευαγγελιστή Λουκά, βρίσκεται σε κρύπτη μέσα στο καθολικό της Μονής και προσελκύει πλήθος πιστών από την Ελλάδα και το εξωτερικό. Στη Μονή υπάρχουν πολλά ακόμη αξιοθέατα, όπως πολύτιμα κειμήλια με χρυσοκεντήματα, χειρόγραφοι κώδικες και προσωπικά αντικείμενα του Γ. Καραϊσκάκη, ο οποίος παρέμενε κατά περιόδους στο μοναστήρι. Στη συνέχεια, αναχωρούμε για το Μεγάλο Χωριό, όπου θα έχουμε ελεύθερο χρόνο για βόλτα και ψώνια στα όμoρφα τουριστικά μαγαζάκια. Επόμενη στάση για γεύμα, στη διασταύρωση Μικρού και Μεγάλου Χωριού, και κατόπιν στο Καρπενήσι, για καφέ. Στο δρόμο της επιστροφής, θα περάσουμε από τον Άγιο Γεώργιο, που φημίζεται για το ντόπιο κρέας, και κατόπιν θα συνεχίσουμε για την Αθήνα με ενδιάμεσες στάσεις.\nΤιμή συμμετοχής: 68 ευρώ Περιλαμβάνονται: Μεταφορά με πολυτελές πούλμαν, διανυκτέρευση ξενοδοχείο με πρωινό, οι περιηγήσεις σύμφωνα με το πρόγραμμα.\n15-16/08/2020 ΔΕΛΦΟΙ – ΤΡΙΖΟΝΙΑ – ΜΟΝΗ ΙΕΡΟΥΣΑΛΗΜ 2 ΗΜΕΡΕΣ 15/8/2020 ΣΑΒΒΑΤΟ\nΧΡΟΝΙΑ ΠΟΛΛΑ! Αναχώρηση στις 07:00 για τη Μονή Ιερουσαλήμ με ενδιάμεση στάση έξω από τη Θήβα για καφέ. Χτισμένη τον 11ο αιώνα, η Μονή έχει ιδιαίτερη ιστορική σημασία, καθώς τα χρόνια της Ελληνικής Επανάστασης λειτούργησε ως κέντρο ανεφοδιασμού για τους εξεγερμένους της Ανατολικής Στερεάς. Επόμενος σταθμός, η Αντίκυρα, η θάλασσα του Παρνασσού όπως ονομάζεται, για μπάνιο και φαγητό. Το απόγευμα, συνεχίζουμε για το ξενοδοχείο μας στους Δελφούς, τακτοποίηση, διανυκτέρευση. 16/8/2020 ΚΥΡΙΑΚΗ: Μετά το πρωινό, θα επισκεφθούμε τον αρχαιολογικό χώρο των Δελφών και το μουσείο (προαιρετικά). Συνεχίζουμε για τη Γλυφάδα και τα Τριζόνια, το καταπράσινο και μοναδικό κατοικημένο νησάκι του Κορινθιακού. Όσοι επιθυμούν μπορούν να περάσουν με καραβάκι απέναντι και να απολαύσουν τα καταγάλανα νερά και το μεσημεριανό τους γεύμα στα Τριζόνια. Το απόγευμα αναχωρούμε για Αθήνα με ενδιάμεση στάση. Τιμή συμμετοχής: 70 ευρώ Περιλαμβάνονται: Μεταφορά και επιστροφή με το πούλμαν, διανυκτέρευση σε δίκλινα/τρίκλινα δωμάτια με πρωινό, περιηγήσεις σύμφωνα με το πρόγραμμα.\n15/8/2020 ΣΑΒΒΑΤΟ ΕΟΡΤΗ ΗΜΕΡΗΣΙΑ ΜΟΝΗ ΑΓΝΟΥΝΤΟΣ – ΕΠΙΔΑΥΡΟΣ\nΑναχώρηση στις 07:30 για την Ιερά Μονή Αγνούντος, με ενδιάμεση στάση στον Ισθμό. Η Μονή είναι αφιερωμένη στην Κοίμηση της Θεοτόκου και σήμερα γιορτάζει. Αφού παρακολουθήσουμε τη Θεία Λειτουργία, θα συνεχίσουμε για Επίδαυρο, όπου θα παραμείνουμε για μπάνιο και φαγητό. Επιστροφή το βραδάκι στην Αθήνα με ενδιάμεση στάση. Τιμή συμμετοχής: 18 ευρώ\n16/8/2020 ΚΥΡΙΑΚΗ ΜΟΝΗ ΜΑΛΕΒΗΣ – ΠΑΡΑΛΙΑ ΑΣΤΡΟΥΣ ΗΜΕΡΗΣΙΑ\nΑναχώρηση στις 08:00 για Αρτεμίσιο, όπου θα κάνουμε στάση, και κατόπιν θα συνεχίσουμε για τον Άγιο Πέτρο και την Ιερά Μονή Μαλεβής, ένα από τα πιο φημισμένα μοναστήρια της Αρκαδίας και της Ελλάδας. Επόμενος σταθμός, η παραλία του Άστρους για μπάνιο και γεύμα. Το βραδάκι επιστρέφουμε στην Αθήνα με ενδιάμεση στάση στον Ισθμό. Τιμή συμμετοχής: 18 ευρώ 16/08/2020 ΚΥΡΙΑΚΗ ΠΑΝΑΓΙΑ ΓΙΑΤΡΙΣΣΑ – ΛΟΥΤΡΑΚΙ ΑΠΟΓΕΥΜΑΤΙΝΗ Αναχώρηση στις 12:00 για την Παναγία τη Γιάτρισσα και κατόπιν για την παραλία του Λουτρακίου, όπου θα παραμείνουμε για μπάνιο και φαγητό. Επιστροφή το βραδάκι στην Αθήνα. Τιμή συμμετοχής: 12 ευρώ\n22/8/2020 ΣΑΒΒΑΤΟ ΜΟΝΗ ΦΑΝΕΡΩΜΕΝΗΣ – ΣΑΛΑΜΙΝΑ ΑΠΟΓΕΥΜΑΤΙΝΗ\nΑναχώρηση στις 15:30 για Νέα Πέραμο, όπου θα παραμείνουμε για μπάνιο και γεύμα. Όσοι θέλουν μπορούν να πάρουν το καραβάκι για τη Σαλαμίνα και τη Μονή Φανερωμένης, που γιορτάζει, και να απολαύσουν φαγητό και μπάνιο στην περιοχή. Το βραδάκι επιστροφή στην Αθήνα. Τιμή συμμετοχής: 7 ευρώ (Δεν περιλαμβάνονται τα εισιτήρια του πλοίου)\n23/8/2020 ΚΥΡΙΑΚΗ ΓΑΛΑΤΑΣ – ΠΟΡΟΣ ΗΜΕΡΗΣΙΑ\nΑναχώρηση στις 07:30 για τον Γαλατά, με ενδιάμεση στάση στον Ισθμό. Η καταπράσινη γραφική κωμόπολη με τις υπέροχες ακρογιαλιές και τα κρυστάλλινα νερά βρίσκεται απέναντι από τον Πόρο και οφείλει το όνομά της στα δύο τυροκομεία που συγκέντρωναν το γάλα από τα κοπάδια της περιοχής. Σε κοντινή απόσταση από την Αθήνα, ο Γαλατάς είναι ιδανικός προορισμός για βόλτα, φαγητό και μπάνιο, ενώ όποιος επιθυμεί μπορεί μέσα σε λίγα λεπτά να περάσει στον Πόρο με το καραβάκι. Το βραδάκι, επιστρέφουμε στην Αθήνα με στάση στην Παλαιά Επίδαυρο. Τιμή συμμετοχής: 18 ευρώ (Δεν περιλαμβάνονται τα εισιτήρια του φεριμπότ για τον Πόρο)\n23/08/2020 ΚΥΡΙΑΚΗ ΒΡΑΧΑΤΙ ΚΟΡΙΝΘΙΑΣ ΑΠΟΓΕΥΜΑΤΙΝΗ\nΑναχώρηση στις 12:00 για το όμορφο Βραχάτι, όπου θα παραμείνουμε για μπάνιο και φαγητό. Επιστροφή το βραδάκι στην Αθήνα με ενδιάμεση στάση στον Ισθμό. Τιμή συμμετοχής: 13 ευρώ\n29/8/2020 ΣΑΒΒΑΤΟ ΤΗΝΟΣ ΗΜΕΡΗΣΙΑ\n30/8/2020 ΚΥΡΙΑΚΗ ΚΥΘΝΟΣ – ΠΑΝΑΓΙΑ ΚΑΝΑΛΑ ΗΜΕΡΗΣΙΑ\nΑναχώρηση στις 07:30 για Λαύριο, απ’ όπου θα πάρουμε το πλοίο για την όμορφη Κύθνο, την πιο «ήσυχη» των Κυκλάδων. Πρώτος σταθμός, η Παναγία Κανάλα, προστάτιδα του νησιού, που είναι χτισμένη στον ομώνυμο οικισμό, σε μια από τις ωραιότερες ακρογιαλιές του νησιού. Η θέα από το σημείο είναι συγκλονιστική και ενδείκνυται για όμορφες φωτογραφίες. Επόμενος σταθμός, η αμμουδερή παραλία του Αγίου Δημητρίου, όπου θα παραμείνουμε για μπάνιο και φαγητό έως το απόγευμα. Στη συνέχεια, επιστρέφουμε στο λιμάνι του Μέριχα, όπου θα έχουμε χρόνο για καφέ, και επιβιβαζόμαστε στο πλοίο για Λαύριο και κατόπιν στο πούλμαν για Αθήνα. Τιμή συμμετοχής: ευρώ\n30/08/2020 ΚΥΡΙΑΚΗ ΑΓ. ΙΩΑΝΝΗΣ ΡΩΣΣΟΣ – ΛΙΜΝΗ ΕΥΒΟΙΑΣ ΗΜΕΡΗΣΙΑ\nΑναχώρηση στις 07:30 για τη Χαλκίδα, με στάση στη γέφυρα του Ευρίπου, όπου θα δούμε την παλιρροϊκή κίνηση των υδάτων. Διανύοντας μια πολύ όμορφη διαδρομή, φθάνουμε στο Προκόπι και στην εκκλησία του Αγίου Ιωάννη του Ρώσου, όπου θα προσκυνήσουμε το σκήνωμά του. Επόμενη στάση, η παραλιακή κωμόπολη Λίμνη, όπου θα παραμείνουμε για μπάνιο και γεύμα. Όποιος θέλει μπορεί να επισκεφθεί το Ιστορικό και Λαογραφικό Μουσείο, που στεγάζεται στο νεοκλασικό αρχοντικό της Αικατερίνης Ευαγγελινού-Φλώκου, η οποία συνέλεξε πολλά από τα αντικείμενα που εκτίθενται. Το απόγευμα, αναχωρούμε για Αθήνα με ενδιάμεση στάση. Τιμή συμμετοχής: 17 ευρώ\n30/8/2020 ΚΥΡΙΑΚΗ ΠΟΡΤΟ ΓΕΡΜΕΝΟ – ΒΙΛΙΑ ΑΠΟΓΕΥΜΑΤΙΝΗ\nΑναχώρηση στις 12:00 για το Πόρτο Γερμενό, όπου θα παραμείνουμε στην παραλία για μπάνιο και φαγητό. Επιστροφή το βραδάκι στην Αθήνα με ενδιάμεση στάση στα Βίλια για καφέ.\nAγαπητοί μας φίλοι, Σύμφωνα με τις υποδείξεις του Υπουργείου και μέχρι νεωτέρας, ο αριθμός των επιβατών σε πούλμαν 52 θέσεων δεν επιτρέπεται να υπερβαίνει τους 33. Για το λόγο αυτό, οι θέσεις στις εκδρομές μας είναι περιορισμένες και καλό είναι να πραγματοποιείτε τις κρατήσεις σας εγκαίρως


Global Voices στα Ελληνικά » Ορίστε τι κάνουν οι πρόσφυγες όσο περιμένουν να μπουν στις ΗΠΑ · Global Voices στα Ελληνικά » Print\nΜεταφράστηκε 19/02/2017 14:37 GMT 1\t · Σύνταξη PRI/PRX's The World Μετάφραση Maria Soulis\nΚατηγορίες: Βόρεια Αμερική, Νότια Ασία, Η.Π.Α., Νεπάλ, Μέσα των πολιτών, Πρόσφυγες\nΗ Sita Adhikari στο διαμετακομιστικό κέντρο του Διεθνούς Οργανισμού για την Μετανάστευση στο Κατμαντού. Εύσημα: Danielle Preiss\nΑυτή η ιστορία από την Danielle Preiss,  εμφανίστηκε  αρχικά στο PRI.org  στις 8 Φεβρουαρίου 2017. Επαναδημοσιεύεται εδώ ως μέρος συνεργασίας μεταξύ του PRI και του Global Voices.\nΗ Sita Adhikari έφυγε από ένα στρατόπεδο προσφύγων στο ανατολικό Νεπάλ, στο τέλος του Ιανουαρίου. Ήταν έτοιμη να συναντήσει τους συγγενείς της, που βρίσκονταν ήδη στο Ρότσεστερ της Νέας Υόρκης στις 31 Ιανουαρίου, λιγότερο από μία εβδομάδα αφότου ο Πρόεδρος των ΗΠΑ Ντόναλντ Τραμπ διέταξε αναμονή τεσσάρων μηνών για την επανεγκατάσταση των προσφύγων.\nΚαθώς στην Αμερική διεξάγεται μία τεταμένη μάχη για την μετανάστευση, η Adhikari παρακολουθούσε εισαγωγικά μαθήματα σχετικά με την πραγματικότητα της μελλοντικής ζωής της.\n“Την πρώτη μέρα διδαχτήκαμε για την πάνα, πώς να χρησιμοποιούμε πάνες στα παιδιά, στους άλλους, στους αρρώστους, κλπ. Και την χρήση των πανών και τη σημασία τους. Επειδή εμείς δεν χρησιμοποιούμε πάνες στο στρατόπεδο, διότι έχουμε οικονομικό πρόβλημα. Έχουμε μεγαλώσει τα παιδιά χωρίς πάνα, έτσι διδαχτήκαμε για τις πάνες,” διαβάζει η Adhikari από τις σημειώσεις που πήρε κατά τη διάρκεια των μαθημάτων της για τη ζωή στις ΗΠΑ.\nΉταν σε ένα μεταβατικό κέντρο κατοικιών στο Κατμαντού που διοικείται από τον Διεθνή Οργανισμό Μετανάστευσης (ΔΟΜ) μέχρι την πτήση της. Σε έναν τοίχο πίσω της ήταν μία αφίσα των Ιμαλαΐων, σε ένα άλλο, μία αφίσα με σκηνές από τις ΗΠΑ, συμπεριλαμβανομένου του Αγάλματος της Ελευθερίας.\nΗ Adhikhari, η οποία είναι από το Μπουτάν, λέει ότι τα εισαγωγικά μαθήματα καλύπτουν επίσης το καθεστώς του πρόσφυγα και την πορεία προς την ιθαγένεια, και της διδάσκουν σχετικά με τα δικαιώματα και τις υποχρεώσεις των Αμερικανών νόμιμων κατοίκων. “Το δικαίωμα λόγου, το δικαίωμα στην εργασία, όλα τα είδη των δικαιωμάτων και των ευθυνών μας”, εξηγεί.\nΟι άνθρωποι που περιμένουν να ταξιδέψουν σε χώρες όπως οι ΗΠΑ, ο Καναδάς και η Αυστραλία μένουν σε αυτούς τους κοιτώνες στο Νεπάλ, ενώ τελειώνουν τα εισαγωγικά μαθήματά τους και τους υγειονομικούς ελέγχους. Οι κανόνες επισκεπτηρίου είναι αυστηροί: Οι επισκέπτες μπορούν να συναντηθούν μόνο με τους πρόσφυγες για 10 λεπτά και πρέπει να παραμείνουν στο σταθμό της φρουράς.\nΗ Adhikari έχει ήδη υιοθετήσει περισσότερα από ένα αμερικανικά λουκ: Έχει ανταλλάξει τα χαλαρά και πολύχρωμα ρούχα της για ένα καρό πουκάμισο, και έκοψε τα μακριά μαλλιά της σε ένα λαμπερό καρέ. Η κουβέντα μας γυρίζει στην απαγόρευση της μετανάστευσης. Ρωτώ την Adhikari αν ξέρει γιατί έχουν πει στους πρόσφυγες ότι η επανεγκατάσταση θα μπει σε αναμονή.\n“Επειδή ο νέος πρόεδρος που ήρθε στις ΗΠΑ, νομίζω ότι θα κάνει έλεγχο, θα ελέγξει τα παράνομα μέρη νομίζω, οπότε ναι, σταμάτησε για κάποιο χρονικό διάστημα”, λέει. “Είναι καλό, γιατί θα πρέπει να δεχθούν τους γνήσιους [πρόσφυγες], δεν πρέπει να δεχθούν τους απατεώνες, νομίζω ότι πρέπει να τιμωρηθούν.”\nΑλλά ενώ η Adhikari ετοιμάζεται να πετάξει, η οικογένειά της στο Ρότσεστερ βρίσκεται σε κατάσταση πανικού αναρωτώμενη αν θα μπορέσει να εισέλθει στην Αμερική.\n“Από την Παρασκευή το βράδυ όταν υπογράφτηκε το διάταγμα από τον Τραμπ, δεν… μπόρεσα να κοιμηθώ,” λέει ο αδερφός της Adhikari, ο Yogesh Adhikari. “Έστειλα ηλεκτρονικό μήνυμα σε όλους: στον ΔOM (Διεθνής Οργανισμός Μετανάστευσης), στην UNHCR [Ύπατη Αρμοστεία του ΟΗΕ για τους Πρόσφυγες], στον Λευκό Οίκο, απλώς έκανα ό,τι μπορούσα. Κάλεσα μέχρι και την ACLU [Αμερικανική Ένωση Πολιτικών Ελευθεριών]!”\nΟ Yogesh Adhikari μετακόμισε στο Ρότσεστερ της Νέας Υόρκης το 2008 και είναι σήμερα πολίτης των ΗΠΑ. Ο ίδιος λέει ότι ποτέ δεν πήρε καμία απάντηση μετά την εφαρμογή της απαγόρευσης του Τραμπ σχετικά με το αν η αδερφή του θα μπορούσε ακόμα να έρθει, έτσι ετοίμασε ένα δωμάτιο στο σπίτι του για εκείνη και τα δύο παιδιά της και ελπίζει.\n“Είναι πραγματικά σπαρακτικές ερωτήσεις να μην έχουν μία απάντηση,” λέει ο Jen Smyers, ο διευθυντής συνηγορίας της Church World Service (CWS). Το CWS συνεργάζεται με το Στέιτ Ντιπάρτμεντ για να τοποθετήσει τους πρόσφυγες στις Αμερικανικές πόλεις. Ο Smyers λέει οι περισσότεροι άνθρωποι — ακόμα και οι ίδιοι οι πρόσφυγες — δεν συνειδητοποιούν πόσο λεπτομερή εξέταση και επαλήθευση χρειάζεται πραγματικά προτού δοθεί έγκριση στους πρόσφυγες να ταξιδέψουν στις ΗΠΑ.\n“Σου ελέγχουν το όνομα και το βιογραφικό και αυτά ισχύουν μόνο για 15 μήνες, τις ιατρικές εξετάσεις κι αυτές ισχύουν, ανάλογα με τη χώρα, από τρεις έως έξι μήνες. Ένας έλεγχος ασφαλείας ισχύει για 15 μήνες. Μία συνέντευξη DHS ισχύει μόνο για 24 μήνες, οι διαβεβαιώσεις σου ισχύουν για 12 μήνες, τα δακτυλικά αποτυπώματα ισχύουν μόνο για 15 μήνες,” εξηγεί ο Smyers.\nΑυτές οι άδειες ισχύουν ταυτόχρονα για περίπου δύο συνεχόμενους μήνες μόνο. Έτσι, η απαγόρευση των 120 ημερών θα σήμαινε ότι περισσότεροι πρόσφυγες στα πρόθυρα της επανεγκατάστασης θα πρέπει να ξεκινήσουν την όλη διαδικασία ξανά στο μέλλον. (Το εκτελεστικό διάταγμα απαγορεύει τους πρόσφυγες από τη Συρία επ’ αόριστον.)\nΑλλά η οικογένεια Adhikari ήταν πολύ τυχερή.\nΤο Στέιτ Ντιπάρτμεντ επιτρέπει σε πρόσφυγες που δεν είναι από επτά Μουσουλμανικές χώρες που κατονομάζονται στο διάταγμα του Τραμπ να πετάξουν προς τη χώρα μέσα στις 2 Φεβρουαρίου. Ο Smyers λέει ότι 875 πρόσφυγες τα κατάφεραν κατά τη διάρκεια της αυτού του χρονικού περιθωρίου.\nΗ Sita Adhikari ήταν μία από αυτούς.\nΟ αδελφός της, Yogesh, πήγε να την υποδεχθεί στο αεροδρόμιο του Ρότσεστερ. Από εκεί, μέσω τηλεφώνου, λέει ότι είναι ακόμα λίγο σοκαρισμένος που εκείνη είχε φτάσει.\n“Δεν ξέραμε ότι ερχόταν, καθώς δεν είχαμε καμία επαφή μαζί της, δεν είχε κανένα τηλέφωνο και εμείς απλά ελπίζαμε ότι θα ήταν εδώ σήμερα, όταν ήρθαμε εδώ,” λέει γελώντας.\nΟ οργανισμός επανεγκατάστασης που καλωσόρισε την Adhikari και τα παιδιά της στο Ρότσεστερ, το Κέντρο Καθολικής Οικογένειας, πίστευε ότι η ομάδα της θα είναι η τελευταία για λίγο. Αλλά την επόμενη κιόλας μέρα, ομοσπονδιακός δικαστής στο Σιάτλ αποφάνθηκε  υπέρ της προσωρινής πανεθνικής στάσης στην ταξιδιωτική απαγόρευση.\nΤο Εφετείο των ΗΠΑ έχει μέχρι στιγμής κολλήσει με την απόφαση αυτή και το Κέντρο Καθολικής Οικογένειας προγραμματίζει τώρα και πάλι αφίξεις στις 17 Φεβρουαρίου. Υπηρεσίες προσφύγων στο εξωτερικό αγωνίζονται για να κλείσουν θέσεις σε πτήσεις προτού λήξουν τα ταξιδιωτικά έγγραφα ή βγει μία νέα απόφαση.\nURL to article: https://el.globalvoices.org/2017/02/38622\n Danielle Preiss,: https://www.pri.org/people/danielle-preiss\n αρχικά στο PRI.org: https://www.pri.org/stories/2017-02-08/heres-what-refugees-do-while-theyre-waiting-get-us\n ομοσπονδιακός δικαστής στο Σιάτλ αποφάνθηκε: https://www.pri.org/stories/2017-02-04/heres-what-we-know-so-far-about-trumps-immigration-order


Σεπτέμβριος 2012 | Page 4 | mastapiranola.gr\nΟ Λ. Φαμπιάνο κλήθηκε στην εθνική ύστερα από 2 χρόνια\nΥποβλήθηκε από gkriniaris στις Τρί, 09/11/2012 - 22:31 .\nΟ ΛΟυίς Φαμπιάνο επιστρέφει στην εθνική Βραζιλίας ύστερα από απουσία δύο ετών και συγκεκριμένα από το Μουντιάλ της Νότιας Αφρικής, το 2010.Ο διεθνής επιθετικός κλήθηκε στο αντιπροσωπευτικό συγκρότημα για τον φιλικό με την Αργεντινή, την οποία η «σελεσάο» θα φιλοξενήσει στις 19 Σεπτεμβρίου στη Γκοϊάνια, σε αγώνα στον οποίο θα συμμετάσχουν μόνο οι παίκτες που συμμετέχουν στα εγχώρια πρωταθλήματα των δύο χωρών. Η ρεβάνς θα διεξαχθεί στη Ρεσιστένσια της Βόρειας Αργεντινής, στις 3 Οκτωβρίου.\nΔιαβάστε περισσότερα για Ο Λ. Φαμπιάνο κλήθηκε στην εθνική ύστερα από 2 χρόνια\nΥποβλήθηκε από gkriniaris στις Τρί, 09/11/2012 - 12:49 .\nΟ ΣΥΡΙΖΑ στηρίζει τις κινητοποιήσειςΤου Παναγη ΓαλιατσατουΣτήριξη σε όλες τις κινητοποιήσεις των κοινωνικών ομάδων που θίγονται από τα νέα κυβερνητικά μέτρα είναι αποφασισμένος να παράσχει ο ΣΥΡΙΖΑ. Ο επικεφαλής του κόμματος Αλ. Τσίπρας συναντήθηκε χθες με τα προεδρεία της ΔΟΕ και της ΟΙΕΛΕ και ζήτησε τη συγκρότηση πανεκπαιδευτικού μετώπου απέναντι στα κυβερνητικά σχέδια. «Χρειάζεται και ένα ευρύ πανεκπαιδευτικό μέτωπο και ταυτόχρονα ένα ευρύ κοινωνικό μέτωπο αντίστασης στη φτωχοποίηση της πατρίδας μας», δήλωσε χθες ο κ.\nΔιαβάστε περισσότερα για Ο ΣΥΡΙΖΑ στηρίζει τις κινητοποιήσεις\nΤσάνας: Ξεπεράσαμε την ήττα από την Βοσνία\nΥποβλήθηκε από gkriniaris στις Δευ, 09/10/2012 - 22:40 .\nΙκανοποιημένος για τη νίκη επί της Κύπρου και τον τρόπο, που ξεπεράστηκε η ήττα από την Βοσνία, δήλωσε ο Κώστας\nΔιαβάστε περισσότερα για Τσάνας: Ξεπεράσαμε την ήττα από την Βοσνία\nΠροπονήθηκαν οι Λαγός και Παυλής\nΥποβλήθηκε από gkriniaris στις Δευ, 09/10/2012 - 12:33 .\nΟι δύο παίκτες ακολούθησαν το κανονικό πρόγραμμα της προπόνησης της Δευτέρας (10/09) με αποτέλεσμα να αυξήσουν τις πιθανότητές τους για το ματς της Κυριακής (16/09) κόντρα στον Αρη. Απουσίαζαν οι διεθνείς από τα Σπάτα.\nΔιαβάστε περισσότερα για Προπονήθηκαν οι Λαγός και Παυλής\nΥποβλήθηκε από gkriniaris στις Κυρ, 09/09/2012 - 22:32 .\nΔύσκολο να υπολογισθούν οι επιπτώσεις από μία έξοδο της ΕλλάδοςΤου Νικου Πρεβελακη*Οι επιπτώσεις μιας εξόδου της Ελλάδας από την Ευρωζώνη είναι δύσκολο να υπολογιστούν. Πολλά εξαρτώνται από το πώς και υπό ποιες συνθήκες θα γινόταν η έξοδος αυτή.\nΔιαβάστε περισσότερα για Δύσκολο να υπολογισθούν οι επιπτώσεις από μία έξοδο της Ελλάδος\nΕξάρχεια: Πέτρες και μολότωφ εναντίον αστυνομικών\nΥποβλήθηκε από gkriniaris στις Κυρ, 09/09/2012 - 14:02 .\nΓύρω στα μεσάνυχτα,χθες, στα Εξάρχεια ομάδα νεαρών επιτέθηκε με πέτρες και μολότοφ εναντίον της αστυνομικής δύναμης στην οδό Μπουμπουλίνας.Οι δράστες έβαλαν φωτιές και σε κάδους απορριμμάτων και στη συνέχεια τράπηκαν σε φυγή. Δεν υπήρξαν τραυματισμοί ενώ δεν έγιναν προσαγωγές ή συλλήψεις.Τμήμα ειδήσεων defencenet.gr\nΔιαβάστε περισσότερα για Εξάρχεια: Πέτρες και μολότωφ εναντίον αστυνομικών\nΝ - Αθλητικές - Τένις - US Open: Αναβλήθηκε για αύριο ο τελικός των γυναικών\nΥποβλήθηκε από gkriniaris στις Σάβ, 09/08/2012 - 22:40 .\nΓια αύριο αναβλήθηκε ο τελικός των γυναικών στο US Open. Οι διοργανωτές του φημισμένου τουρνουά τένις ανακοίνωσαν ότι η μετεωρολογική πρόβλεψη για σήμερα το βράδυ στη Νέα Υόρκη κάνει λόγω για καταιγίδες και δυνατούς ανέμους και γι' αυτό αποφάσισαν τη μετάθεση του τελικού για αύριο, χωρίς ακόμη ωστόσο να έχουν επιβεβαιώσει και την ώρα έναρξης. Στον τελικό θα τεθούν αντιμέτωπες η Βικτόρια Αζαρένκα από τη Λευκορωσία (Νο 1 στον κόσμο) και η Αμερικανίδα Σερένα Γουίλιαμς (Νο 4).\nΔιαβάστε περισσότερα για Ν - Αθλητικές - Τένις - US Open: Αναβλήθηκε για αύριο ο τελικός των γυναικών\nΟικογενειακό το έγκλημα\nΥποβλήθηκε από gkriniaris στις Σάβ, 09/08/2012 - 13:29 .\nΟικογενειακό το έγκλημαΣτις γαλλικές ΑλπειςΣτο ενδεχόμενο του οικογενειακού εγκλήματος, με κεντρικό ύποπτο τον αδελφό του πατέρα, στρέφονται οι γαλλικές αρχές προσπαθώντας να εξιχνιάσουν την άγρια δολοφονία τριών μελών οικογένειας Βρετανών στις γαλλικές Αλπεις.Τα δύο κοριτσάκια της οικογένειας διεσώθησαν και τελούν υπό την προστασία των γαλλικών αρχών. Ωστόσο, το πρωτότοκο, 8 ετών, υπέστη άγριο ξυλοδαρμό και πρόκειται να υποβληθεί σε δεύτερη εγχείρηση στο κεφάλι, σε νοσοκομείο της Γκρενόμπλ.ΣXETIKA ΘEMATA\nΔιαβάστε περισσότερα για Οικογενειακό το έγκλημα\nΗ παπαδιά δηλώνει αθώα! Λέει ότι την απειλούσε ο εραστής της - Και οι δύο κρίθηκαν προφυλακιστέοι\nΥποβλήθηκε από gkriniaris στις Παρ, 09/07/2012 - 22:35 .\nΘα ζητήσουμε να μην προφυλακιστεί είχε πει νωρίτερα ο δικηγόρος της παπαδιάς Απόστολος Λύτρας...Ωστόσο μετά την απολογία της στον ανακριτή, τόσο η ίδια όσο και ο εραστής και συγκατηγορούμενός της, πήραν το δρόμο για τη φυλακή.Είμαι αθώα! Αυτό δήλωσε η ίδια, περνώντας κάποια στιγμή μπροστά από τους δημοσιογράφους, στο δικαστικό μέγαρο.Διάβασε περισσότερα στο newsit\nΔιαβάστε περισσότερα για Η παπαδιά δηλώνει αθώα! Λέει ότι την απειλούσε ο εραστής της - Και οι δύο κρίθηκαν προφυλακιστέοι\nΔέσμευση περιουσίας φοροφυγάδων από το ΣΔΟΕ\nΥποβλήθηκε από gkriniaris στις Παρ, 09/07/2012 - 13:15 .\nΔέσμευση περιουσίας φοροφυγάδων από το ΣΔΟΕΣτη δέσμευση περιουσιακών στοιχείων (καταθέσεων, ακινήτων, μετοχών, Ι.Χ. κ.ά.) 121 φυσικών προσώπων και επιχειρήσεων που εμπλέκονται σε υποθέσεις φοροδιαφυγής, προχώρησε το υπουργείο Οικονομικών. Μεταξύ των 121 φοροφυγάδων περιλαμβάνονται ξενοδοχειακές επιχειρήσεις, μία χρηματιστηριακή εταιρεία, ένας τραπεζικός υπάλληλος που συνελήφθη για ξέπλυμα «βρώμικου» χρήματος, δύο αγρότες και ένας ηλεκτρολόγος.\nΔιαβάστε περισσότερα για Δέσμευση περιουσίας φοροφυγάδων από το ΣΔΟΕ


Ποινική δίωξη σε πρώην στελέχη ΕΟΠΥΥ, ΙΚΑ και ΟΓΑ για ζημιά 15 εκατ. ευρώ στο Δημόσιο\nΤην κατηγορία της απιστίας απήγγειλε η Εισαγγελία Πρωτοδικών κατά εννέα πρώην στελεχών του ΕΟΠΠΥ του ΙΚΑ και του ΟΓΑ -μεταξύ των οποίων και ειδικοί επιστήμονες- της περιόδου 2012-2014, για ζημιά που φέρονται να προκάλεσαν στο Δημόσιο επιβάλλοντας όριο δαπανών σε συγκεκριμένα ιατρικά υλικά.\nΗ ζημιά, η οποία φτάνει τα 15 εκατ. ευρώ και προκάλεσαν μέλη της διοίκησης του ΕΟΠΥΥ την περίοδο 2012-2014, καθώς με δύο αποφάσεις τους επέβαλαν ανώτατο όριο δαπάνης σε συγκεκριμένα ιατρικά υλικά (οστομικά). Αποτέλεσμα ήταν να καταγράφονται δαπάνες με βάση την ανώτατη επιτρεπόμενη τιμή, ανεξαρτήτως εάν το υλικό κόστιζε πολύ φθηνότερα.\nη δικογραφία που σχηματίστηκε για την υπόθεση διαβιβάζεται μέσω Αρείου Πάγου στη Βουλή, ώστε να διερευνηθούν αν υπάρχουν ποινικές ευθύνες των τότε υπουργών Οικονομίας, Εργασίας, Υγείας και Κοινωνικών Ασφαλίσεων, οι οποίοι υπέγραψαν τις επίμαχες αποφάσεις.


Οι πρόσφυγες, ξανά πρόσφυγες στην Ελλάδα\nΗ εφιαλτική νύχτα\nΕ! μαύρα χρόνια και μαύρες ημέρες! Να φύγετε κι άλλο να μην γυρίσετε πίσω. Τέτοιο κακό ο τόπος μας άλλο να μη δει καμιά φορά. Χάθηκαν τόσα παιδιά άδικα των αδίκων, και απ’ τους μεν και απ’ τους δε.\nΗταν τα χρόνια 1946-1949. Τότε οι αντάρτες χτυπούσαν τα χωριά, καίγανε τα σπίτια ημέρα και νύχτα και οι Ροδωνίτες, καθώς και τ’ άλλα χωριά στο λεκανοπέδιο των Μουριών, πούλησαν ό,τι είχαν και δεν είχαν, τα ζώα τους, τα σιτάρια τους, τα έκαναν άλλοι χάρτινες δραχμές και άλλοι χρυσές λίρες. Ο Νικόλας-το παρατσούκλι του ήταν Πομποριόν, ας είναι ελαφρό το χώμα που τον σκεπάζει-είχε ένα κοπάδι αιγοπρόβατα και κάμποσα μεγάλα ζώα. Τα πούλησε, γιατί άλλο ζωή δεν γινόταν στο χωριό, για να φύγει στη Θεσσαλονίκη, στο γιο του Σωκράτη την επόμενη ημέρα. Τότε χάρτινο χρήμα κυκλοφορούσε πολύ λίγο, σε μικρό μέγεθος, δεκάδραχμα και εικοσάδραχμα. Κυκλοφορούσε μόνο χρυσό για μεγάλες αξίες. Τις χρυσές λίρες τις έβαλε στο ζουνάρι και της ζώστηκε στη μέση. Οι συγχωριανοί Ροδωνίτες και οι Μουριώτες έφυγαν, εγκατέλειψαν τα σπίτια τους κουρασμένοι, στεναχωρημένοι, με τα παιδιά στην αγκαλιά πέσανε στους δρόμους. Ενας λαός, καλός λαός, προκομμένος, ήρθαν στο Σιδηροδρομικό Σταθμό Μουριών.\nΕγιναν πρόσφυγες στην Ελλάδα, στον τόπο τους, από τους συμμορίτες. Φόρτωσαν δέκα και περισσότερα βαγόνια επίκουρα, φόρτωσαν την τροφή τους και των κοριτσιών τις προίκες. Ολοι περιμένουν να έρθει το τρένο να δέσει τα επίκουρα βαγόνια και να φύγουν όλοι στη Θεσσαλονίκη.\nΑργησε το τρένο να έρθει, νύχτωσε, πέρασε η ώρα.\nΟλοι κοιμούνται. Οι αντάρτες κατέβηκαν από το Μπέλλες και χτύπησαν το Σταθμό. Βαθιά μεσάνυχτα άρχισαν τα όπλα, τα πολυβόλα να κελαηδούν. Χαμός. Οι αντάρτες με βενζίνη έλουσαν τα βαγόνια, τα έβαλαν φωτιά, καίγεται το Σταθμαρχείο, σκότωσαν τον σταθμάρχη Τηλέμαχο Τριανταφυλλίδη εικοσιέξι χρόνων, καίγεται η αποθήκη της ΟΥΝΡΑ με τα τρόφιμα, ήταν το μαγαζί του Ιωάννη Παπαδόπουλου, του Χατζηγιάννη.\nΖεστάθηκαν οι κονσέρβες με γάλα και άλλα είδη· έσκαγαν σαν βόμβες. Ανάστατος ο Σταθμός, λαμπάδιασε ο τόπος, το σταθμαρχείο, τα βαγόνια με τις τροφές των χωρικών. Οι χωριανοί που κοιμόνταν στα σπίτια τους πετάχτηκαν να πάνε να κρυφτούν. Πού όμως;\nΠαντού ριπές και χαλασμός. Ο Νικόλας ζωσμένος τις χρυσές λίρες στη μέση, φόρεσε γυναικεία ρούχα και τσεμπέρι στο κεφάλι και έμοιαζε για γριά. Κρύφτηκε στον καπνοδόχο, πατούσε πάνω σε ουρά αρότρου που ήταν καρφωμένο στον τοίχο που κρεμούσαν την πυροστιά. Ο καημένον να γλυτών τα χρυσά.\nΗ μάχη δεν σταματά, το Αστυνομικό Τμήμα αμύνεται με τον Ανθυπασπιστή Ευάγγελο Γαλανόπουλο και τον οπλίτη Γεώργιο Παυλίδη, που το έσωσε. Βουίζει ο τόπος.\nΟι συμμορίτες άρχισαν να φωνάζουν “βγαίστε όλοι έξω, αλλιώς θα σας κάψουμε”. Σκοτάδι βαθύ. Ολοι βγήκαν έξω, δεν γνωρίζει ο ένας τον άλλο. Ο Νικόλας βγήκε από τον καπνοδόχο, ανακατεύτηκε με τις γυναίκες μέσα στο σκοτάδι. Ολοι μαζεύτηκαν εκεί στο στενό δρομάκι, του Γιώργου Καλκάνη το σπίτι. Οταν έκαναν το μεγάλο κακό οι αντάρτες, που φλέγονταν ο Σταθμός, έδωσαν το σύνθημα να φύγουν, φώναζαν από όλες τις πλευρές την οπισθοχώρηση με την λέξη... Σωκράτης, Σωκράτης, Σωκράτης.\nΠήραν ένα παιδί, ένδεκα χρονώ αγόρι, από της μάνας τα χέρια, του Καραπαναγιωτίδη Χρήστου, ήταν πρόσφυγες στο Σταθμό, για να φύγουν στη Θεσσαλονίκη, από το Μυριόφυτο και λίγο έξω, προς το Φουντούξιο, στις γραμμές του τρένου βρέθηκε νεκρό το παιδί. Μέσα από τους συγκεντρωμένους η Καλλιόπη, του Νικόλα Παυλίδη η σύζυγος, φωνάζει δυνατά στους αντάρτες: “Ο Σωκράτης δεν είναι εδώ, είναι στη Θεσσαλονίκη”. Η μάνα Καλλιόπη εννούσε το γιό της Σωκράτη, που ήταν φευγάτος στη Θεσσαλονίκη.\n*Από το βιβλίο του «Το Λεκανοπέδιο των Μουριών»


Δήλωση οπαδών της ΑΕΚ: Το γήπεδο πρέπει να φτιαχτεί με σεβασμό στο περιβάλλον και στις διαφορετικές απόψεις - 3pointmagazine\nΣε μια επώνυμη και δημόσια τοποθέτηση προχώρησαν με κείμενό τους οπαδοί της ΑΕΚ και καλούν όσους συμφωνούν να συνυπογράψουν στέλνοντας email στη διεύθυνση gipedoaek2017@gmail.com\nΟι οπαδοί που υπογράφουν το κείμενο αναφέρουν ότι το γήπεδο πρέπει να φτιαχτεί με σεβασμό στο περιβάλλον και στις διαφορετικές απόψεις.\nΥπενθυμίζουμε ως 3pointmagazine ότι το τελευταίο διάστημα επαναλήφθηκαν επιθέσεις στο όνομα του γηπέδου με αποκορύφωμα τον ξυλοδαρμό του προέδρου του δημοτικού συμβουλίου.\nΣε καθημερινή βάση δε, γίνονται δημοσιεύματα που στοχοποιούν τον δήμαρχο και στελέχη της δημοτικής αρχής Νέας Φιλαδέλφειας – Χαλκηδόνας, αποκρύπτοντας τις θέσεις τους για το γήπεδο.\nΟι θέσεις του Δήμου για το γήπεδο και απαντήσεις για τα ζητήματα που τίθενται δόθηκαν πρόσφατα σε συνέντευξη Τύπου που παραχωρήθηκε στην ΕΣΗΕΑ.\nΌλες όμως αυτές οι επιθέσεις, την ώρα που η διοίκηση της ΑΕΚ, δείχνει ότι περισσότερο θέλει να μεταθέσει το βάρος της ευθύνης για τη μη κατασκευή του γηπέδου, παρά να κατασκευαστεί πράγματι το γήπεδο, έχουν προκαλέσει τις αντιδράσεις πολλών οπαδών της ομάδας. Είναι άνθρωποι που αγαπούν την ομάδα, θέλουν να τη δουν ξανά στον ιστορικό της χώρο, όχι όμως υπό οποιοδήποτε κόστος, αλλά με σεβασμό στο περιβάλλον και τη δημοκρατία.\nΑναλυτικά το κείμενο που υπογράφεται από οπαδούς της ΑΕΚ:\nΤο γήπεδο της ΑΕΚ πρέπει να κατασκευαστεί στην Νέα Φιλαδέλφεια, στον φυσικό χώρο της ΑΕΚ, σεβόμενοι την ιστορία της αγαπημένης μας ομάδας και τον τόπο στον οποίο μεγαλούργησε, σεβόμενοι κυρίως τους μικρασιάτες πρόσφυγες που έφτιαξαν το προηγούμενο γήπεδο στον ίδιο ακριβώς χώρο, χρησιμοποιώντας ακόμα και τα χέρια τους. Η Νέα Φιλαδέλφεια είναι η φυσική έδρα της ΑΕΚ, εκεί ήταν το γήπεδο μας, εκεί θέλουμε να ξαναφτιαχτεί. Διαφωνούμε κάθετα με απόψεις του στυλ «δεν μας ενδιαφέρει αν, πού και πότε θα φτιαχτεί γήπεδο της ΑΕΚ».\nΤα τελευταία γεγονότα στην Νέα Φιλαδέλφεια και οι τραμπουκισμοί εις βάρος μελών του Δημοτικού Συμβουλίου, σε καμιά περίπτωση δεν εκφράζουν τον λαό της ΑΕΚ, έναν λαό που όποτε χρειάστηκε απέδειξε τα δημοκρατικά και αγωνιστικά του χαρακτηριστικά. Από την καταγγελία του πολέμου στην πρώην Γιουγκοσλαβία και το ιστορικό φιλικό με τη Παρτιζάν, στα φιλοπαλαιστινιακά συνθήματα εναντίον της Μακάμπι, στην αποδοκιμασία του πολέμου των ΗΠΑ ενάντια στην «τρομοκρατία», μέχρι τα πανό με τις φωτογραφίες του Μπερκίν Ελβάν και του Αλέξη Γρηγορόπουλου, στην παρουσία στα μεγάλα αντιμνημονιακά συλλαλητήρια, με αποκορύφωμα την μεγάλη συγκέντρωση για το ΟΧΙ στο δημοψήφισμα, αποδεικνύουν του λόγου το αληθές. Καταγγέλλουμε με τον πλέον κατηγορηματικό τρόπο τις τραμπούκικες επιθέσεις μια μικρής μειοψηφίας στοιχείων που δεν τιμούν με την συμπεριφορά τους την ιστορία και το ήθος του ΑΕΚτζή. Επιθέσεις σε στέκια (Στρούγκα) αλλά και σε δημοτικούς συμβούλους δεν έχουν καμιά σχέση με τις δημοκρατικές παραδόσεις της ομάδας και της πόλης. Μιας πόλης που, καλώς ή κακώς, τίμησε με την ψήφο της την παρούσα δημοτική αρχή, την οποία ψήφισαν φίλοι και οπαδοί της ΑΕΚ ως πολίτες της Νέας Φιλαδέλφειας.\nΤο γήπεδο της ΑΕΚ πρέπει να φτιαχτεί με σεβασμό στο περιβάλλον και με σεβασμό στις διαφορετικές απόψεις. Δεν είναι εγκάθετοι του Μελισσανίδη όσοι διαφωνούν με την δημοτική αρχή και δεν είναι εγκάθετοι της δημοτικής αρχής όσοι διαφωνούν με τον Μελισσανίδη. Το γήπεδο πρέπει να ικανοποιεί τις ανάγκες του λαού της ΑΕΚ και των πολιτών της Νέας Φιλαδέλφειας. Αυτός ο λαός δεν έχει κανένα συμφέρον από τις επιχειρηματικές μπίζνες διοικούντων της ομάδας και δεν πρέπει κανένας φίλος της ΑΕΚ να παρασύρεται σε ένα παιχνίδι εντυπώσεων για το οποίο φέρει μεγάλες ευθύνες η διοίκηση. Επειδή όντως «είναι διαφορετικό να είσαι ΑΕΚ» και επειδή «ΑΕΚ σημαίνει ζούμε εξεγερμένοι και όχι σαν ρουφιάνοι και προσκυνημένοι», θα πρέπει να έχουμε υπόψιν μας ότι στόχος μας είναι η κατά το δυνατόν πιο άμεση κατασκευή του γηπέδου της αγαπημένης μας ομάδας και όχι το να αποτελέσουμε τον οπαδικό στρατό διοικούντων που δεν έχουν βάλει ούτε ένα ευρώ για την κατασκευή του γηπέδου και πουλάνε φύκια για μεταξωτές κορδέλες.\nΗ διοίκηση της ΑΕΚ θα πρέπει να σταματήσει να παριστάνει τον Πόντιο Πιλάτο. Έχει συμβάλλει στην όξυνση της κατάστασης και θα έχει ευθύνες σε οποιαδήποτε περαιτέρω όξυνση με την στοχοποίηση του δημάρχου. Η διοίκηση όχι μόνο δεν κάνει τίποτα για να σταματήσει τις τραμπούκικες συμπεριφορές που προαναφέραμε, αλλά και με συστηματικές διαρροές σε φιλικά ΜΜΕ και με εξώδικα καλλιεργεί αυτό το νοσηρό κλίμα που πάει να επιβληθεί σε όλη την πόλη. Δεν είναι άμοιρη των ευθυνών της για τις καθυστερήσεις στην δημιουργία του γηπέδου, παρά τις προσπάθειές της να πείσει για το αντίθετο.\nΟ λαός της πόλης ανεξάρτητα αν συμφωνεί κάνεις ή διαφωνεί, ψήφισε όχι στο συγκεκριμένο σχέδιο της Δικέφαλος ΑΕ. Οι τοποθετήσεις όλων των δημοτικών παρατάξεων που διεκδικούσαν την ψήφο των πολιτών της Ν.Φ. για το θέμα του γηπέδου ήταν γνωστές προεκλογικά και άρα συνεκτιμήθηκαν από τους ψηφοφόρους. Αρκεί να θυμηθούμε πως η Δικέφαλος ΑΕ στήριζε συγκεκριμένη δημοτική παράταξη και το βροντοφώναζε προεκλογικά, αφού υπήρχε υποψήφιος δημοτικός σύμβουλος που απολάμβανε της πλήρους στήριξης από την Δικέφαλος αλλά και από την ΠΑΕ. Η δημοτική αρχή, προεκλογικά, είχε τοποθετηθεί για το θέμα του γηπέδου και οφείλει να τιμήσει αυτή την ψήφο και να αντισταθεί όσο και όπως μπορεί. Εμείς και ως ΑΕΚΤΖΗΔΕΣ, ανεξάρτητα αν συμφωνούμε ή όχι με αυτό που ψήφισε ο λαός της πόλης, την χαιρετίζουμε γι’ αυτό. Οι πολιτικές ηγεσίες εκλέγονται για να κάνουν αυτά στα οποία δεσμεύονται.\nΕυθύνες, όμως, για την κατάσταση υπάρχουν σε πολλές άλλες πλευρές. Η κυβέρνηση ΣΥΡΙΖΑ ενώ προεκλογικά είχε τοποθετηθεί πως θα αντικαταστήσει τον φωτογραφικό νόμο της ΝΔ (προηγούμενης κυβέρνησης) για το γήπεδο με νέο δικό της νόμο (φιλικότερο προς το περιβάλλον) όχι μόνο δεν το έκανε αλλά και μέσω παραγόντων της (Δούρου, Σκουρλέτης κα) επιμένει να προχωρήσει το σχέδιο ως έχει. Εντύπωση επίσης προκαλεί και η αφωνία σχετικά με τα γεγονότα από μεριάς της κυβέρνησης αλλά και των υπολοίπων κομμάτων, τα οποία θα έδειχναν μεγαλύτερη ευαισθησία εάν συνέβαιναν τέτοιου είδους γεγονότα αλλού (πχ στα Εξάρχεια). Τέλος, οι ευθύνες του ΣΤΕ που τα έκρινε όλα συνταγματικά αγνοώντας επιδεικτικά πως η βάση του συντάγματος μας είναι ότι «όλες οι εξουσίες πηγάζουν από τον κυρίαρχο λαό» είναι επίσης τεράστιες.\n* Για όποιον και όποια θέλει να υπογράψει το κείμενο, μπορεί να στείλει το ονοματεπώνυμό του στο gipedoaek2017@gmail.com\nΗ μέρα που ακούστηκε η φωνή της γυναίκας δυνατά


Το δώρο μας για την Ημέρα των Ερωτευμένων από τα Folli Follie! — Vicky's Style\nΤο δώρο μας για την Ημέρα των Ερωτευμένων από τα Folli Follie!\nΤα Folli Follie μας προσφέρουν ένα καταπληκτικό νεσεσέρ δώρο από την iconic συλλογή Heart4Heart, αποκλειστικά για τις online αγορές των 100€ και άνω, μέχρι εξαντλήσεως των αποθεμάτων *.\n*Η προσφορά ισχύει από την Τετάρτη 12 έως και την Παρασκευή 14 Φεβρουαρίου, 2014 και μέχρι εξαντλήσεως των διαθέσιμων αποθεμάτων. Ένα δώρο ανά συναλλαγή. Η συναλλαγή πρέπει να είναι αξίας των 100€ και άνω. Το δώρο θα συμπεριληφθεί στην συσκευασία αποστολής. Το δώρο δεν ανταλλάσσεται με χρήματα και δεν μπορεί να αλλαχθεί.\nδειτε το νεσεσερ iconic Heart4Heart\nVicky Stouki February 12, 2014 Comment\nΚαινούργια "Αγ. Βαλεντίνικα" Jeffrey Campbell Shoes!\nVicky Stouki February 13, 2014\nΟι προαγορές των αγαπημένων brands MINKPINK & Jeffrey Campbell Άρχισαν…!


SL: Ο Άγγελος Τσιγγάρας του Παναιτωλικού αθόρυβος αλλά ουσιαστικός - Τοπικός Αθλητισμός | AgrinioTimes\nΑρχική » Αθλητισμός » SL: Ο Άγγελος Τσιγγάρας του Παναιτωλικού αθόρυβος αλλά ουσιαστικός\nSL: Ο Άγγελος Τσιγγάρας του Παναιτωλικού αθόρυβος αλλά ουσιαστικός\n26 Φεβρουαρίου 2019 AgrinioTimes Αθλητισμός, Τοπικός Αθλητισμός\nΟ Άγγελος Τσιγγάρας έκανε ντεμπούτο στη Super League στον αγώνα με τον Απόλλωνα στις 8 Δεκεμβρίου 2018 μπαίνοντας αλλαγή στη θέση του Ουίλιαν στο 85’. Έκλεισε το πρώτο αγωνιστικό του δεκάλεπτο πανηγυρίζοντας τη νίκη (2-1) που ήταν η τελευταία στο Αγρίνιο μέχρι τη χθεσινή με τον ΠΑΣ. Λίγες μέρες μετά αντικατέστησε τον Μάζουρεκ στο 83’ στο «Κλ. Βικελίδης», όπου ο Παναιτωλικός κέρδισε τον Άρη (1-2). Περίμενε αρκετά για να ξαναπαίξει και αυτό έγινε στις 30 Ιανουαρίου με τον Παναθηναϊκό, αντικαθιστώντας τον Μπαΐροβιτς στο 82’. Ήταν η πρώτη ήττα στην οποία συμμετείχε.\nΛίγοι περίμεναν ότι τρεις μέρες αργότερα ο Δέλλας θα του έδινε φανέλα βασικού στη Λαμία. Έπαιξε δίπλα στον Λουσέρο και πήγε πολύ καλά. Το σημαντικό ήταν ότι με αυτόν στον αγωνιστικό χώρο ο Παναιτωλικός κέρδισε και πάλι. Στο επόμενο ματς με τη Λάρισα έμεινε στον πάγκο και αντικατέστησε στο 74’ τον Λουσέρο. Στη Λειβαδιά ξεκίνησε βασικός. Όπως και χθες με τον ΠΑΣ Γιάννινα, όπου πανηγύρισε την τέταρτη νίκη στις επτά παρουσίες του στο πρωτάθλημα. Το σημαντικό για την ομάδα και τον ίδιο ήταν ότι ανταπεξήλθε σε μια θέση που δεν έχει αγωνιστεί. Σ’ αυτή του δεξιού μπακ όπου υπήρχε η «τρύπα» με την ταυτόχρονη απουσία Μαρινάκη – Λιάβα. Όπως και στην κλασσική του θέση (εξάρι) ήταν αθόρυβος αλλά ουσιαστικός και πολύ καλός στην τακτική.\nΟ 19χρονος Θεσσαλονικιός είναι ο 9ος ποδοσφαιριστής προερχόμενος από τα τμήματα υποδομής του Παναιτωλικού, που αγωνίζεται στο φετινό πρωτάθλημα. Και ο τρίτος (μετά τον Λιάβα και τον Μπελεβώνη) από τα παιδιά που έγιναν επαγγελματίες μόλις το περασμένο καλοκαίρι…\nΠρόλαβε τον κατά ένα χρόνο μικρότερο αδελφό του Χάρη, ο οποίος έγινε επαγγελματίας στον ΠΑΟΚ (αγωνίζεται με την Κ19), αλλά περιμένει το ντεμπούτο του στη Super League.


Ροζ κρεμαστά Πολλαπλών στρώσεων κολιέ Set - Lupsona\nΑρχικήΟλα τα ΠροιονταΡοζ κρεμαστό κόσμημα πολλαπλών στρώσεων κολιέ Set\nΡοζ κρεμαστό κόσμημα πολλαπλών στρώσεων κολιέ Set\nΠερίπου μήκος 28 + 10cm\nParty / Chic / Hipster στυλ\nΠραγματικά πολύ χαριτωμένο μου αρέσει πάρα πολύ! Έχει ένα όμορφο λαιμό. Χάρη στη LUPSONA.\nΌμορφη φαίνεται καλύτερα στο πρόσωπο, θα συνιστούσε να αγοράσει!\nΑυτό το κολιέ αξίζει πραγματικά it s τιμές! Το αγαπώ τόσο πολύ !\nΠολύ χαριτωμένο αξεσουάρ!\nΈνα τέτοιο όμορφο necklace.It s πολύ καλύτερα στο πρόσωπο από σε απευθείας σύνδεση σε αυτή τη φωτογραφία.\nΤώρα το φοράω τώρα και μοιάζει ακριβώς με την εικόνα. Παρόλο που είναι εύκολο να μπερδέψετε και τις δύο αλυσίδες μαζί, αλλά συνολικά είναι μια καλή αγορά!


Dedousi Eleni: Δύο ακόμα καταδίκες για παραβίαση Ανθρωπίνων Δικαιωμάτων\nH πρώτη περίπτωση αφορά τον ανήλικο Αλβανό υπηκόου Μπαρζιαμάζ, ο οποίος συνελήφθη τον Απρίλιο του για παράνομη είσοδο στην Ελλάδα και για το γεγονός ότι δεν είχε στην κατοχή του νόμιμη άδεια διαμονής στη χώρα.\nΕπίσης η Ελλάδα καταδικάστηκε και για την περίπτωση του Γεωργιανού υπηκόου Κετεβάν Τσχαρτισχβίλι, ο οποίος είχε υποστεί κακομεταχείριση από τις ελληνικές αρχές, κατά τη διάρκεια της κράτησης του μέχρι να απελαθεί.\nΗ καταδίκη αφορά στην παραβίαση του άρθρου 3 της Σύμβασης Ανθρωπίνων Δικαιωμάτων, με το οποίο απαγορεύεται η απάνθρωπη και εξευτελιστική μεταχείριση.\nΕν τω μεταξύ, η αστυνομία ανακοίνωσε πως μέσα στο Μάριο απελάθηκαν 815 μετανάστες. Σύμφωνα με τα στοιχεία ο μεγαλύτερος αριθμός επιστροφών πραγματοποιήθηκε με προορισμό την Αλβανία (99 άτομα), το Πακιστάν (81 άτομα), το Ιράκ (40 άτομα), την Αλγερία (34 άτομα), τη Ρουμανία (16 άτομα) και το Μπαγκλαντές (13 άτομα). Η αστυνομία ανακοίνωσε πως ο συνολικός αριθμός απελάσεων από τον περασμένο Αύγουστο ανέρχεται σε 8.689 άτομα.


#GirlGanginMani: Όταν τα κορίτσια πήραν τα Calzedonia μαγιό τους κι έφυγαν για τη Μάνη... - TLIFE\nΗΟΜΕ Μόδα #GirlGanginMani: Όταν τα κορίτσια πήραν τα Calzedonia μαγιό τους κι έφυγαν για τη Μάνη…\n#GirlGanginMani: Όταν τα κορίτσια πήραν τα Calzedonia μαγιό τους κι έφυγαν για τη Μάνη…\nΜερικές φορές το μόνο που χρειάζεσαι και μάλιστα επειγόντως είναι να πάρεις την κοριτσοπαρέα σου, να γεμίσεις ένα βαν και να φύγεις. Να φύγεις μακριά από όλα, έχοντας στην τσάντα σου μόνο τα απαραίτητα. Τα Calzedonia μαγιό σου, το απαραίτητο beachwear και την καλή σου πρόθεση. Την καλοκαιρινή σου διάθεση θα τη βρεις στη διαδρομή. Με το που βγεις από το κέντρο της πόλης, αμέσως μόλις πιάσεις την Εθνική Οδό κι έπειτα από μερικά τραγούδια η «συμμορία» αρχίζει να γελάει και να τραγουδάει. Πανέτοιμες για ένα τριήμερο γεμάτο χρώμα, μόδα και κοριτσίστικη διάθεση αποκλειστικά. Ποιος είπε ότι πολλές γυναίκες μαζί θα φαγωθούν; Χαχαχαχαχα… Ήταν το ωραιότερο τριήμερο ever. Και τα γέλια ήταν μέχρι δακρύων.\nH Girl Gang της Calzedonia αυτήν τη φορά αναστάτωσε τη Μάνη. Μετά τη Σαντορίνη, την Άνδρο και τη Μύκονο, η θηλυκή απόβαση έγινε εκεί ακριβώς που η βραχώδης γοητεία συναντά τα τιρκουάζ νερά. Θάλασσα, ήλιος, πέτρα. Μάνη. Ελληνικό καλοκαίρι. Μαγιό. Πέντε fashion bloggers και influencers πανέτοιμες για την digital campaign της Beachwear Collection Summer ’18. Και πέντε δημοσιογράφοι για το επιτόπιο ρεπορτάζ. Σύνολο 10 κορίτσια και μια μια Τζίνα να δίνει το ρυθμό και τον παλμό. Κι ένας Νίκος (Αναγνωστόπουλος) στο φωτογραφικό φακό. In Calzedonia mood only!\nΦυσικά και μόλις φτάσαμε, έφυγαν τα σύννεφα. Φυσικά και βγήκε ο ήλιος. Τα κορίτσια αποφασισμένα να φωτογραφίσουν τα μαγιό τους, να βουτήξουν στην infinity pool του μαγικού Πέτρα & Φως Hotel & Spa, να ποζάρουν και να διασκεδάσουν με την χρωματιστή ψυχή τους.\nΈνα θα σου πω. Έντεκα κορίτσια μαζί είναι η συνταγή της απόλυτης – απόλυτης επιτυχίας. Η Girl Gang της Calzedonia είναι by far από τα πιο επιτυχημένα fashion concept. Με full energy, γυναικεία γεύση και χρωματιστή φρεσκάδα. Ένα καλοκαιρινό smoothie που ξεδιψά την ανάγκη σου για καλοπέραση, φορώντας απλά το αγαπημένο σου μαγιό, συνώνυμο των τάσεων του φετινού καλοκαιριού.\nΠαρκάρω τη βαλιτσούλα μου στο δωμάτιό μου. Στο πέτρινο δωμάτιό μου και ανοίγω να μπει και το φως. Μαγεία. Η θέα επιβλητική. Όσο και η Μάνη -άλλη μια δωρική, επηβλητική γυναίκα στην παρέα μας! Η δωδέκατη. Παίρνω βαθιά ανάσα. Και νιώθω όλα τα υπόλοιπα σε απόσταση. Βουτάω στο παρόν. Παρατηρώ τα κορίτσια. Ακούω τα γέλια τους. Τα χρωματιστά μαγιό τους επισκιάζουν το γκρίζο της καθημερινότητας που αφήσαμε πίσω. Πολύ πίσω.\nΧαιρετώ το Λιμένι απέναντι. Απολαμβάνω την υπέροχη φιλοξενία του Πέτρα & Φως Boutique Hotel & Spa. Νιώθω σαν στο σπίτι μου. Η ισχυρή ενέργεια του τόπου μου δίνει δύναμη. Όλα είναι τέλεια. Η αισιοδοξία άλλωστε είναι βασικό hashtag της ιταλικής εταιρίας που είναι και ο ηθικός αυτουργός αυτού του ταξιδιού.\nΤο βαν ξαναγεμίζει γέλια. Πάμε βόλτα. Στο επόμενο location. Που μας αποστομώνει με την ομορφιά του και τη γαλήνη του. Ένα ταβερνάκι, μερικοί ντόπιοι και 5 κορίτσια σαν τα κρύα τα νερά να αναστατώνουν τα γαλαζοπράσινα νερά στην παραλία Αλύπα. Δώρο Θεού για τους τρεις θαμώνες της μικρής ταβέρνας. Το γέλιο της Νικολέττας Ράλλη κάνει αντίλαλο και παρασύρει την ενέργεια κι άλλο. Η φωτογράφηση εξελίσσεται. Το κινητό δεν έχει σήμα. Offline is the new luxury. Κι εμείς στην Αλύπα ζούμε την απόλυτη πολυτέλεια.\nΝικολέττα Ράλλη, Βασσιλική Ρούσσου, Μαρία Παπαγεωργίου, Κλειώ Στασινού, Rachel Owiti. Κάθε ένα από τα 5 κορίτσια φόρεσε ένα από τα 5 Fashion μονοχρωματικά Indonesia Bikini: Juicy Fuchsia (Νικολέττα), Light Blue (Βασσιλική), Βlue Lagoon (Μαρία), Savana Green (Kλειώ), Hawaiian Red (Rachel).\nΔεν τις φωνάζουμε με τα ονόματά τους πια, αλλά με τα ονόματα από τα μαγιό που φοράνε. Ακόμα και το βράδυ στο δείπνο. Εκεί που παρέα με κρασάκι και νοστιμότατο φαγητό δέκα κορίτσια και μια μαέστρος -η Τζίνα, PR Manager της Calzedonia καλομαθαίνουμε τον ουρανίσκο μας και γελάμε μέχρι δακρύων. Υψηλή γαστρονομία δια χειρός Γιώργου Χωραϊτη, υπέροχες γεύσεις, εντυπωσιακά πιάτα, φρεσκότατα ντόπια υλικά και κάτι μοβ λουλουδάκια που διακοσμούσαν τα πιάτα κι έγιναν το laughing point της Girl Gang, μιας και η απρόσμενη, αλλά ενδιαφέρουσα γεύση τους ήταν κόντρα ρόλος 😉\nΚάθε βράδυ, πριν καταλήξω στο αποστομωτικά oversized κρεβάτι μου, αφιέρωνα χρόνο στη θέα αυτού του τόπου, στην αρχιτεκτονική του ξενοδοχείου, στην πέτρα, στη θάλασσα, στον ορίζοντα. Με τη γεύση των κοριτσίστικων γέλιων στο στόμα μου, απορροφούσα όσο περισσότερη δύναμη μπορούσα από τον ελεύθερο ορίζοντα για να πάρω πίσω στην Αθήνα μαζί μου. Πέτρα, ψαλίδι, χαρτί… Όχι. Πέτρα, φως και θάλασσα. Αυτό είναι το τρίπτυχο. Με μαγιό Calzedonia για να σετάρεις τη φρεσκάδα, την αισιοδοξία σου και τη διάθεσή σου για μόδα.\nΗ πιο stylish Girl Gang σε χαιρετά…\nGIRL GANG IN MANI


Έγκλημα στο Λουτράκι: Νέα σοκαριστικά στοιχεία - Τους έπιασε γυμνούς και τους σκότωσε - Newsbomb - Ειδησεις\nΕΛΛΑΔΑ 12/10/2020 10:30\nΈγκλημα στο Λουτράκι: Νέα σοκαριστικά στοιχεία - Τους έπιασε γυμνούς και τους σκότωσε\nΝέες αποκαλύψεις για το διπλό, στυγερό έγκλημα που έγινε στο Λουτράκι, έρχονται στη δημοσιότητα με τον πρώην σύντροφο της 45χρονης να αναζητείται από τις Αρχές καθώς φέρεται ως ο νούμερο ένα ύποπτος.\nΟι λεπτομέρειες για το φονικό προκαλούν ανατριχίλα. Ο δράστης αιφνιδίασε τα θύματά του και τρύπωσε μέσα στο σπίτι που ζούσαν στο Φλάμπουρο. Χτύπησε μέχρι θανάτου τόσο την 45χρονη μασέρ και τον φαρμακοποιό, με τον οποίο συζούσε το τελευταίο διάστημα. Οι αστυνομικοί που μπήκαν στο αιματοβαμμένο σπίτι αντίκρισαν τις δύο σωρούς στο πάτωμα μέσα σε λίμνες αίματος.\nΤο καμένο ΙΧ της 45χρονης\nΩστόσο, το πρωί της Κυριακής , ένας γείτονας ειδοποίησε την Αστυνομία ότι έβλεπε αίμα να βγαίνει από την εξώπορτα του σπιτιού της.


[Ανάλυση] Οι δέκα μικροί νέγροι του ΠαΣοΚ - ΤΑ ΝΕΑ\ntanea.gr > Πολιτική > [Ανάλυση] Οι δέκα μικροί νέγροι του ΠαΣοΚ\n[Ανάλυση] Οι δέκα μικροί νέγροι του ΠαΣοΚ\nΜητρόπουλος Δημήτρης 23 Δεκεμβρίου 2013 | 01:42\nΤΙ είχε μεγαλύτερο ενδιαφέρον; Η Βουλή του Σαββάτου ή το ΠαΣοΚ της Κυριακής; Η Κεντρική Επιτροπή - ως προς τον προγραμματισμό, το παρασκήνιο, τις επιστολές και τα «στησίματα» - υπενθύμισε ότι ήταν τα μεγάλα κόμματα της Μεταπολίτευσης και, κυρίως το ΠαΣοΚ, που παρήγαγαν τις πιο ενδιαφέρουσες πολιτικές μάχες. Εστω και συρρικνωμένο στο 5%, έστω και ως κόμμα στελεχών και όχι οπαδών ή μαζικής αναφοράς, το κίνημα που ίδρυσε ο Ανδρέας Παπανδρέου εξακολουθεί να αποτελεί αντικείμενο διεκδίκησης μεταξύ διαφορετικών ομάδων αλλά και έπαθλο ποικίλων φιλοδοξιών. Ειδικά σε ό,τι αφορά την τελευταία παρατήρηση, τα εσωκομματικά του ΠαΣοΚ αποτελούν πάντοτε αστυνομικό μυθιστόρημα - εν προκειμένω κάτι σαν το «Δέκα μικροί νέγροι» της Αγκάθα Κρίστι. Αν και για έξι - οκτώ επίδοξους αρχηγούς πρόκειται επί της ουσίας.\nΣκανδαλίδης και - γιατί όχι; - Σηφουνάκης. Σαχινίδης και Μωραΐτης. Χρυσοχοΐδης και πόσοι άλλοι ακόμη δεν βλέπουν στον καθρέφτη τους τον επόμενο αρχηγό ενώ ξυρίζονται το πρωί. Με εξαίρεση, άλλωστε, τον νεαρό γραμματέα Νίκο Ανδρουλάκη, κανείς δεν είναι γενειοφόρος. Πίσω από τον ακήρυχτο πόλεμο βενιζελικών και παπανδρεϊκών, κάτω από τον καβγά για τους πλειστηριασμούς και τον φόρο ακινήτων, πάνω από τις διαφωνίες για τη μελλοντική στρατηγική ενός κόμματος που, μόνο του ή με παρέα, έχει σηκώσει όλο το βάρος του δημοσιονομικού εξορθολογισμού της χώρας από το 2009 - ε, λοιπόν πέρα από όλα αυτά εντοπίζεται το βασικό ένστικτο της πολιτικής. Δηλαδή η αρχηγική παρόρμηση. Με απλά λόγια, εκτός από όλα τα άλλα, ο Βενιζέλος έχει και τις ίντριγκες των πασόκων και μάλιστα όλων πλέον των γενεών αφού το παιχνίδι έχει ανοίξει.\nΟ πρόεδρος του ΠαΣοΚ το ξέρει. Και κατά βάση το βαριέται. Ο Βενιζέλος ενσαρκώνει, άλλωστε, μια νέα κατηγορία αρχηγών της ελληνικής πολιτικής, αυτών που δεν απολαμβάνουν την εξουσία τους. Αυτή συνεπάγεται περισσότερους μπελάδες, πολύ περισσότερες προσωπικές επιθέσεις και πολύ μεγαλύτερη ψυχική φθορά από ό,τι συνήθως. Συγχρόνως, κάθε αρχηγία αντιμετωπίζει το μεγάλο πρόβλημα της συνοχής κομμάτων που, είτε μεγαλύτερα είναι είτε μικρότερα είναι, εμφανίζουν όλο και περισσότερο την εικόνα στρατών ατάκτων. Η απειθαρχία σε κρίσιμες ψηφοφορίες συνεπάγεται διαγραφή. Αλλά η σιδηρά επιβολή ανήκει στο παρελθόν. Και οι διαγραφέντες μπορούν και να ξαναμπούν στο μαντρί εφόσον το θέλουν και το βοηθάει η συγκυρία.\nΤα πόδια λοιπόν πίσω από την κουρτίνα της Κεντρικής Επιτροπής ανήκουν σε επίδοξους σφετεριστές, ενώ η ίντριγκα των τελευταίων ημερών και εβδομάδων είναι και πόλεμος νεύρων αλλά και δοκιμή για το πού μπορούν να φτάσουν τα πράγματα. Το ενδιαφέροντα, πάντως, στοιχεία είναι δύο: πρώτον, οι ενδιαφερόμενοι για την καρέκλα του Βενιζέλου δεν μπορούν να μιλήσουν μεταξύ τους ανά δυο, πόσο μάλλον ανά τρεις, κάτι που θα συνιστούσε συνωμοσία. Δηλαδή είναι μοναχικοί καβαλάρηδες. Δεύτερον, μπορεί να μην μπορούν να συνεννοηθούν μεταξύ τους, σε ένα πράγμα όμως συμφωνούν όλοι, έστω και ερχόμενοι από διαφορετικές πλευρές. Οτι είναι εναντίον της πρωτοβουλίας των 58. Την αισθάνονται ως απειλή κι είναι αυτό που δημιούργησε κινητικότητα ή έκανε κάποιους να κινηθούν ως επισπεύδοντες στο θέμα της Κεντρικής Επιτροπής. Είναι ίσως η πιο ενδιαφέρουσα διαπίστωση σε ό,τι αφορά το ΠαΣοΚ στο φινάλε της χρονιάς.


2pana: Οκτωβρίου 2015\nHalloween: Η ρίζα της λέξης αυτής προέρχεται από το All-hallow-even και δηλώνει την παραμονή (eve) της γιορτής των Αγίων Πάντων (All Hallows Day - All Saints Day). Αυτά με πληροφορεί ο Γούγλης.\nΕμείς αδελφέ, από «Αγίους Πάντες» έχουμε μόνο μια εκκλησία συνοδευόμενη από την ομώνυμη γέφυρα στην Μοναστηρίου, λίγο μετά τον σταθμό. Τώρα πώς έγινε και αρχίσαμε να τους γιορτάζουμε και εδώ, μόνο ο Θεός της Ελληνικής βλακείας και μιμητισμού το ξέρει.\nΠροχωρούσα το απόγευμα στον δρόμο και έβλεπα μαμάδες να κρατάνε κολοκύθες συνοδεύοντας παιδάκια σκελετούς. Εμείς εδώ παλιά τα ψυχοσάββατα κάναμε κανένα κόλλυβο, ψέλναμε και τρισάγιο να συγχωρεθούν τα πεθαμένα μας. Τώρα trick or treat.\nTreat αδελφέ, να γλυκαθεί το μέσα μας. Πρέπει λίγο να χαρούμε, συνανάι γιαβρούμ, συνανάι. Τι να κάνουμε!\nΑναρτήθηκε από PMICH στις 11:25:00 π.μ.\nΕτικέτες Γιορτινά, Γκρίνια\nΒούλιαξε στην μεγάλη πολυθρόνα του σαλονιού. Βάλθηκε να κοιτάζει το κενό, με τον τρόπο που το κάνουν αυτοί που έχουν πάθει εγκεφαλικό.\nΗ μέρα τον είχε ξεζουμίσει για μια ακόμη φορά. Κουνούσε χέρια πόδια, σαν τον ναυαγό που προσπαθεί να παραμείνει στην επιφάνεια. Μια μέρα με μικρές νίκες και μικρές ήττες, μοιρασμένες, ευτυχώς, σήμερα.\nΗ ζωή του, είχε πάρει μια άσχημη τροχιά. Οι νίκες δεν ήταν σαν αυτές που χαιρόταν παλιά. Έμοιαζαν περισσότερο με αυτές που βιώνει ο παίκτης της Ρώσικης ρουλέτας. Μια άγρια χαρά για αυτό που θα έπρεπε να θεωρείς αυτονόητο.\nΟ έλεγχος είχε χαθεί από τα χέρια του. Τώρα πια δεν ήταν σίγουρος αν τον είχε ποτέ. Άνθρωποι, που δεν γνώριζε, αποφάσιζαν γι αυτόν, αδιαφορώντας για αυτόν. Ήταν ένας αριθμός. Μια κορυφή σε ένα στατιστικό διάγραμμα, που απλά έπρεπε να κοπεί. Μια καμπύλη που έπρεπε να εξομαλυνθεί.\nΓύρω του, κόσμος που μιλούσε, έγραφε, μιλούσε, έγραφε, μιλούσε, έγραφε, ασταμάτητα. Όλοι είχαν κάτι να πουν για το καθετί. Οι ειδήσεις δεν ήταν πια ειδήσεις. Δεν προλάβαινε να τις επεξεργαστεί το μυαλό και ήδη είχαν βγει σχόλια και κρίσεις. Μια απίστευτη φασαρία. Έμοιαζε σαν το βουητό που ακούς σε μια αίθουσα στο διάλειμμα ενός συνεδρίου. Δυσάρεστο και δυσοίωνο. Όχι σαν το σχολικό διάλειμμα, με τις φωνές, κραυγές, γέλια, κλάματα.\nΕίχε πάρει μαζί του, δουλειά από το γραφείο. Του ήταν αδύνατο ακόμα και να οργανώσει στο μυαλό του όσα έπρεπε να κάνει. Ένιωσε απίστευτη κούραση. Έκλεισε τα μάτια. Αύριο ξημερώνει μια άλλη μέρα. Απίστευτο το πόσο τον χαλάρωνε αυτή η απλή σκέψη…\nΑναρτήθηκε από PMICH στις 11:59:00 π.μ.\nΑν είχαμε σήμερα αναγγελία έναρξης πολέμου όπως το «Σαράντα».\nΘα έγραφε ο άλλος στο fb ,«Έχουμε πόλεμο με την Ιταλία», αισθάνεται Φοβισμένος στην τοποθεσία Μέτωπο.\nΜέσα σε δέκα λεπτά θα έπαιρνε καμιά κατοσταριά Like, από αυτούς που κάνουν Like και στις κηδείες.\nΑπό κάτω διάφορα «αυτοκόλλητα» με OMG, καρδούλες, γαϊδουράκια και πάει λέγοντας.\nΘα έβλεπε στην οθόνη του, διαφήμιση για ξενοδοχεία στο Τεπελένι, την Κορυτσά και την Ρώμη.\nΑναρτήθηκε από PMICH στις 4:01:00 π.μ.\nΧρόνους πολλούς μετά την αμαρτία που την είπαν αρετή και την ευλόγησαν στις εκκλησιές, συνεχίζουμε να παλεύουμε απέναντι σε εχθρούς που επιβουλεύονται την ελευθερία μας.\nΕχθρούς που έρχονται από έξω αλλά βρίσκουν πρόθυμους αρωγούς από μέσα.\nΣήμερα, ευτυχώς, δεν δεχόμαστε επιθέσεις με βόμβες, τανκς και κανόνια. Φαίνεται ότι στην περίπτωση μας έχουν βρεθεί πιο αποτελεσματικά όπλα.\nΔεν βλέπουμε να επιστρέφουν από το μέτωπο στρατιές νεκρών ή σακατεμένων για πάντα ανθρώπων. Βλέπουμε ζωντανούς νεκρούς, τσακισμένους ανθρώπους με σακατεμένες ζωές.\nΌπως και το «Σαράντα» τον εχθρό πρέπει να το νικήσουμε από μέσα προς τα έξω. Πρώτα πιστεύουμε ότι μπορούμε να το κάνουμε. Ανακαταλαμβάνουμε τον εαυτό σου, πολεμώντας αυτούς που μας λένε ότι δεν θα τα καταφέρουμε ποτέ. Τέλος νικάμε τους εξωτερικούς εχθρούς. Αυτή η τελευταία νίκη, είναι το πιο εύκολο κομμάτι του όλου εγχειρήματος.\nΠαραφράζοντας, θα πω ότι στο τέλος θα νικήσουμε. Αν δεν έχουμε ήδη νικήσει, τότε δεν έχει έλθει ακόμα το τέλος.\nΣήμερα είναι μεγάλη γιορτή!\nΓιορτάζει ο Δημήτρης, τον οποίο μνημονεύουμε άδοντας, παρά το γεγονός ότι μου έκλεισε το σπίτι μου. Το έκανε οικόπεδο αλλά δεν πειράζει διότι είναι ομορφόπαιδο.\nΓιορτάζει και η Δημητρούλα την οποία συνηθίζουμε να χαιρετούμε, επίσης άδοντας, (Δημητρούλα μου γεια σου) και να της χαρίζουμε τα πάντα (πάρτα όλα δικά σου). Της τάζουμε ότι θα της πάρουμε λατέρνα. Υποθέτω σε πιο σύγχρονη εκτέλεση θα μιλούσαμε για mp3 player αν και δεν κάνει ρίμα.\nΓενικά η σχέση με αυτούς τους ανθρώπους, που γιορτάζουν σήμερα, φαίνεται να μην είναι ιδιαίτερα συμφέρουσα…\nΟ Δημήτριος όμως είναι και μυροβλύτης. Ο όρος αυτός πολλές φορές χρησιμοποιείται σκωπτικά για ανθρώπους που μόνο μύρο δεν μυρίζουν… Με την έννοια αυτή, θα έλεγα ότι πολλοί συμπολίτες μας γιορτάζουν κάθε μέρα. Πολύ περισσότερο το καλοκαίρι, που μια διαδρομή με γεμάτο λεωφορείο, κοντά στις μασχάλες τους, θα μας κάνει σίγουρα να τους ευχηθούμε «χρόνια πολλά».\nΠοιοι λόγοι συνέτρεξαν και το εύηχο όνομα Δημήτρης μεταλλάχθηκε στο μάλλον brutal Μήτσος δεν γνωρίζω. Δεν γνωρίζω επίσης το πώς ο Δημήτρης έγινε Τάκης, μοιραζόμενος το υποκοριστικό, με το όνομα Παναγιώτης. Σε κάποιες, σπάνιες, περιπτώσεις τα ονόματα αυτά συναντώνται ενωμένα (Μητσοτάκης) και φέρνουν καλή τύχη…\nΧρόνια πολλά στις εορτάζουσες και τους εορτάζοντες, αλλά και στην πόλη της Θεσσαλονίκης.\nΑναρτήθηκε από PMICH στις 2:13:00 π.μ.\nΟδηγώ στην Ανθέων.\nΛίγη κίνηση. Ξαφνικά ένας πιτσιρικάς με σκέιτμπορντ κάνει έναν επικίνδυνο ελιγμό, ανάμεσα στα αυτοκίνητα που κινούνται με μικρή ταχύτητα. Περνάει απέναντι και σκάει στα γέλια και το πρόσωπο του έχει μια αλήτικη ζωντάνια.\nΟι φίλοι του, που δεν τόλμησαν το ίδιο, επικροτούν ζητωκραυγάζοντας τον ήρωα τους.\nΜέσα μου ο μυαλωμένος ενήλικας επαναστατεί. Θέλω να κορνάρω. Θέλω να κατέβω να τον πιάσω από το αυτί. Δεν κάνω τίποτα από όλα αυτά. Κοκαλώνω το αυτοκίνητο, για μια στιγμή και ύστερα συνεχίζω τον δρόμο μου.\nΣτην στάση ένας άλλος πιτσιρικάς παίζει με το κινητό του αποχαυνωμένος\nΦέρνω στο μυαλό μου τα αδέσποτα σκυλάκια που μας ερχόταν μωράκια. Τα φροντίζαμε χωρίς ποτέ να τα δένουμε ή να τα περιορίζουμε. Ζούσαν μια ενδιαφέρουσα αλλά σύντομη ζωή.\nΕίδα την εικόνα και σας την μεταφέρω.\nΑναρτήθηκε από PMICH στις 8:36:00 π.μ.


The White Hart Halstead, Ξενοδοχείο England. Περιορισμένη προσφορά !\nThe White Hart - Περιγραφή Οικονομικό ξενοδοχείο, τοΔιαβάστε τη συνέχεια\nThe White Hart παρέχει όλες τις ανέσεις όπως Εστιατόριο, Bar, Δωρεάν Parking, Αντικαπνιστική πολιτική. Με 5 δωμάτια όλων των κατηγοριών, (από Room ως και Room), το ξενοδοχείο The White Hart προτείνει τιμές που ξεκινούν από 30 Ευρώ. Βρίσκεται στην διεύθυνση 15 High Street στα νοτιο-ανατολικά της πόλης, σε απόσταση μονάχα 8 λεπτά περπατώντας από το κέντρο.Προσφέρει high speed internet.Άλλες χρήσιμες πληροφορίες :Αυτό το ξενοδοχείο προτείνει επίσης ιδιωτικό πάρκινγκ.\nΔωρεάν Parking(Βρείτε άλλα ξενοδοχεία με Πάρκινγκ στο Halstead)\nWireless Internet(Βρείτε άλλα ξενοδοχεία με Πρόσβαση στο Internet στο Halstead)\n8 λεπτά περπατώντας από το κέντρο, αυτό το ξενοδοχείο βρίσκεται 5 km -\nΒρίσκεται στα νοτιο-δυτικά, 6 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση Earls Colne και είναι η ιδανική βάση για να γνωρίσετε τα αξιοθέατα τη\nΑυτό το ξενοδοχείο είναι κάτι παραπάνω από ένα Οικονομικό ξενοδοχείο τριών αστέρων . Σας προτείνονται μεγάλος αριθμός ανέσεων, όπως Εστιατόριο, Room service, Bar, Γήπεδο τένις , Εφημερίδες, Δωμάτια 8,4 km -


Ανασυγκρότηση: ... "Βλάχου, Χίτλερ και Deutschland uber alles" (!) ...\n... "Βλάχου, Χίτλερ και Deutschland uber alles" (!) ...\n«Γι' αυτήν την έναρξη των Ολυμπιακών Αγώνων, ποτέ δεν φαντάσθηκα ότι μπορούσε να είναι τόσο θαυμασία, τόσο μεγαλοπρεπής, τόσο συγκινητική (...) Η τελετή άρχισε στις 4 ακριβώς με την είσοδο του Χίτλερ (...) Το Στάδιον ολόκληρον (...) για τρία ολόκληρα λεπτά ήταν μια παμμέγιστη φωνή, μια εκκωφαντική βοή, ένα ατελείωτο "Χάιλ Χίτλερ!" (...) Ηταν στιγμές αληθινής, βαθειάς συγκινήσεως, ομαδικού ενθουσιασμού. Ολοι μαζί τραγουδούσαμε τον Εθνικό Γερμανικό Υμνο (...)».\n«[…] Εξαιρετικός ενθουσιασμός υπεδέχθη την γαλλική ομάδα, ιδίως όταν είδαν τους Γάλλους αθλητάς να χαιρετούν τον Φύρερ Χιτλερικά, πράγμα που δεν κάναν όλες οι ομάδες. […] Οι Αμερικανοί […] χαιρέτησαν τον Φύρερ βγάζοντας τα ψαθάκια τους και κρατώντας τα στην καρδιά τους.»\n(Από ανταπόκριση της Ελένης Βλάχου για την Ολυμπιάδα του Βερολίνου την οποία υπογράφει με το επώνυμο του τότε συζύγου της ως Ελένη Ι. Αρβανιτίδου.)\nΑυτά έγραφε σε ανταπόκρισή της η Ε. Βλάχου στην «Καθημερινή» από τους Ολυμπιακούς Αγώνες του Βερολίνου το 1936 (που έμειναν στην ιστορία των Ολυμπιακών Αγώνων ως κατάμαυρη σελίδα ναζιστικής φιέστας, ενώ η Σοβιετική Ενωση και άλλες χώρες αρνήθηκαν να συμμετάσχουν). Το ζήτημα δεν είναι ότι το θυμηθήκαμε εμείς, αλλά η ίδια η εφημερίδα που επέλεξε να το επαναδημοσιεύσει χτες στη στήλη της «80 χρόνια πριν...» με τον υπότιτλο μάλιστα «Βλάχου, Χίτλερ και Deutschland uber alles» (!).\nΕντάξει, για την ιστορία της «Καθημερινής», που σήμερα πρωτοστατεί στη διάδοση της ψευτοθεωρίας των «δύο άκρων» και φυσικά το 1941 όταν υποδεχόταν «μετά βαθειάς συγκινήσεως» τους ναζί κατακτητές, γνωρίζαμε, όμως τι να υποθέσουμε για την επιλογή αυτής της επαναδημοσίευσης;\nΕτικέτες Ελένη Βλάχου, επαναδημοσίευση, επετειακό, Η Καθημερινή, Ολυμπιάδα Βερολίνου\nmanousos 6 Αυγούστου 2016 - 6:59 π.μ.


Ι.Ε.Π.: Πανελλήνιο Συνέδριο «Η Δημιουργικότητα και η Καινοτομία στην εκπαιδευτική πράξη: με αφετηρία τη μακρόχρονη εμπειρία των Πειραματικών & Προτύπων Σχολείων» - diodos.edu.gr\nΣτις 2, 3 & 4 Νοεμβρίου 2018 πραγματοποιήθηκε το Πανελλήνιο Συνέδριο «Η Δημιουργικότητα και η Καινοτομία στην εκπαιδευτική πράξη: με αφετηρία τη μακρόχρονη εμπειρία των Πειραματικών & Προτύπων Σχολείων». Το Συνέδριο συνδιοργάνωσαν: το Ινστιτούτο Εκπαιδευτικής Πολιτικής, Η Διοικούσα Επιτροπή Προτύπων και Πειραματικών Σχολείων και το Τμήμα Εκπαίδευσης και Αγωγής στην Προσχολική Ηλικία του Ε.Κ.Π.Α.\nΤην πρώτη ημέρα του συνεδρίου χαιρετισμούς απεύθυναν ο κ. Γεράσιμος Κουζέλης, Πρόεδρος του ΙΕΠ, ο κ.Δημήτριος Ψύλλος (Πρόεδρος της ΔΕΠΠΣ), η κ.Δήμητρα Μακρυνιώτη (Πρόεδρος του ΤΕΑΠΗ-ΕΚΠΑ). Κεντρικοί ομιλητές ήταν: ο κ.Παύλος Χαραμής (Αντιπρόεδρος του ΙΕΠ), η κ. Καλλιρρόη Παπαδοπούλου (επίκουρη καθηγήτρια ΤΕΑΠΗ-ΕΚΠΑ), ο κ.Αλιβίζος Σοφός (Πρόεδρος του ΠΤΔΕ του Πανεπιστημίου Αιγαίου) και η κ.Ευστρατία Σοφού (λέκτορας του Παιδαγωγικού Τμήματος Νηπιαγωγών του Πανεπιστημίου Ιωαννίνων). Τη δεύτερη ημέρα στην ολομέλεια του συνεδρίου μίλησε η κ.Χρύσα Σοφιανοπούλου (επίκουρη καθηγήτρια του τμήματος Πληροφορικής και Τηλεματικής του Χαροκοπείου Πανεπιστημίου).\nΣτο Συνέδριο έλαβαν μέρος εκπαιδευτικοί από όλη την Ελλάδα, τόσο της Πρωτοβάθμιας όσο και της Δευτεροβάθμιας Εκπαίδευσης, ενώ υπήρξαν και συμμετοχές από τμήματα της Τριτοβάθμιας εκπαίδευσης. Τις εργασίες του συνεδρίου παρακολούθησαν πολλοί εκπαιδευτικοί (ο αριθμός του υπερβαίνει κατά πολύ τους 200). Στις 23 συνεδρίες υλοποιήθηκαν εργαστήρια και αναγνώστηκαν 100 εισηγήσεις με ποικίλες θεματικές: Ανθρωπιστικές επιστήμες, Φυσικές επιστήμες, Κοινωνικές επιστήμες, Μαθηματικά, Τεχνολογία, Τέχνη-Πολιτισμός κ.α. Πολλοί/πολλές από τους εισηγητές/εισηγήτριες είναι εκπαιδευτικοί των Προτύπων & Πειραματικών σχολείων. Οι συγγραφείς των εισηγήσεων ανέρχονται στον αριθμό 205.\nΤο συνέδριο ολοκληρώθηκε με συζήτηση στρογγυλής τράπεζας στην οποία έλαβαν μέρος: ο κ.Γεράσιμος Κουζέλης, ο κ.Δημήτριος Ψύλλος, ο κ.Βασίλειος Τσελφές (ομότιμος καθηγητής του ΤΕΑΠΗ-ΕΚΠΑ και μέλος της ΔΕΠΠΣ) και ο κ.Ιωάννης Ρουσσάκης (επίκουρος καθηγητής στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας και μέλος του ΔΣ του ΙΕΠ).\nΠρόθεση των διοργανωτών/διοργανωτριών είναι το Συνέδριο να αποκτήσει μόνιμο χαρακτήρα (με διοργάνωση ετήσια ή διετή) και κυρίως να αποτελέσει έναυσμα για την προώθηση της καινοτομίας και της δημιουργικότητας στον χώρο της εκπαίδευσης. Σκοπός είναι η υποστήριξη των εκπαιδευτικών που επιθυμούν να ακολουθήσουν καινοτόμες διαδρομές και η διάχυση αντίστοιχων καλών πρακτικών στα σχολεία. Οι εισηγήσεις θα συγκεντρωθούν σε ηλεκτρονικό τόμο πρακτικών ώστε να είναι προσβάσιμες από την εκπαιδευτική κοινότητα.\nTags: ΙΕΠΠανελλήνιο Συνέδριο «Η Δημιουργικότητα και η Καινοτομία στην εκπαιδευτική πράξη\nΔιεύρυνση της Ιστορικής Συλλογής Σχολικών Εγχειριδίων του ΙΕΠ. Παράταση προθεσμίας


Όταν η μουσική προκύπτει από τον εγκέφαλο του ερμηνευτή της | Euronews\nΌταν η μουσική προκύπτει από τον εγκέφαλο του ερμηνευτή της\nΣτη Διεθνή Ακαδημία Μουσικής και Τεχνών, στο κέντρο της Ρώμης, δεν υπάρχουν μόνο τα παραδοσιακά μουσικά μαθήματα. Πραγματοποιούνται έρευνες που στοχεύουν στην παραγωγή μουσικής σε πραγματικό χρόνο, μέσω ηλεκτρικών σημάτων του εγκεφάλου ενός σολίστα. Οι ειδικοί ελπίζουν ότι στο προσεχές μέλλον, ο συνθέτης θα έχει τη δυνατότητα να περνάει τη μουσική στο κοινό, χωρίς να χρειάζεται να τη γράφει σε χαρτί ή στον υπολογιστή. Ας δούμε που ακριβώς βρίσκεται αυτή η έρευνα σήμερα.\nΕνώ ο πιανίστας Φρανσέσκο Πρόντε παίζει ένα κομμάτι, φοράει έναν αισθητήρα νευρώνων στο κεφάλι του. Πρόκειται για μια συσκευή που ανιχνεύει τα εγκεφαλικά του κύματα και τα στέλνει σε ένα λάπτοπ. Επιπλέον, ο πιανίστας περνά το χέρι του μπροστά από μια συσκευή Kinect, που ανιχνεύει την κίνηση. Σαν να είναι διευθυντής ορχήστρας, ενώ παίζει, ενεργοποιεί μια αναπαραγωγή ενός πιανιστικού αποσπάσματος, που ηχογραφήθηκε νωρίτερα στον υπολογιστή, κατά τη διάρκεια πρόβας στο κομμάτι.\n«Μπορούμε να επέμβουμε σε πραγματικό χρόνο στο ηχητικό υλικό που έπαιξα ζωντανά. Ηχογραφείται σε πραγματικό χρόνο και ενεργοποιείται από μένα όταν περάσω το χέρι μου μπροστά από τον αισθητήρα. Έτσι σε κάθε βήμα μπορώ να δημιουργήσω μια διαφορετική πολυφωνία και να καθορίσω κάθε στιγμή ένα διαφορετικό αποτέλεσμα της σύνθεσης» τόνισε ο Πρόντε.\nΟ πιανίστας λοιπόν μπορεί να παίξει πάνω σε μια ηχογραφημένη μουσική και να αλληλεπιδράσει με αυτή. Αλλά η μουσική που ενεργοποιεί με τις κινήσεις του, δεν είναι μια απλή αναπαραγωγή του τι έπαιξε πριν. Η μουσική είναι διαφορετική, γιατί είναι επεξεργασμένη από ένα ειδικό λογισμικό με βάση την εγκεφαλική λειτουργία του πιανίστα, δηλαδή ανάλογα με τα αισθήματά του. Το λογισμικό αναλύει το επίπεδο συγκέντρωσης, τη συνειδητότητα και άλλες εγκεφαλικές λειτουργίες. Οι παρτιτούρες δεν αλλάζουν, αλλά η ταχύτητα αναπαραγωγής του ήχου, ο τονισμός και το ηχόχρωμα του πιάνου τροποποιούνται, ανάλογα με τη διάθεση του πιανίστα. Με αυτόν τον τρόπο, δημιουργείται μια πολυφωνία, που διαρκώς αλλάζει. Όλη η διαδικασία ξεκινάει από τον αισθητήρα στο κεφάλι του πιανίστα.\n«Αυτός ο αισθητήρας μπορεί να ανιχνεύσει οποιαδήποτε εγκεφαλική δραστηριότητα, ανάλογα με την κατάσταση που βρίσκεται ο ερμηνευτής: εάν είναι ξύπνιος, κοιμισμένος ή σε κατάσταση εγρήγορσης. Από αυτές τις δραστηριότητες, μπορείς να βρεις το επίπεδο προσοχής, σκέψης, χαλάρωσης του περφόρμερ ή του συνθέτη. Στον υπολογιστή μπορούμε να δούμε τη δραστηριότητα των νευρώνων του πιανίστα Φρανσέσκο Πρόντε αμέσως, όπως επίσης και διάφορες πτυχές του λογισμικού που έχουν δημιουργηθεί για να παράγουν ή για να επεξεργαστούν τους ήχους που έρχονται από το πιάνο, οι οποίοι, μέσω των αισθημάτων του πιανίστα τροποποιούνται κατά κάποιο τρόπο» εξηγεί ο συνθέτης Ρικάρντο Σαντομπόνι.\nΗ έρευνα σ’ αυτό το σημείο καινοτομεί: δεν ενδιαφέρεται μόνο να μεταβάλλει τους ήχους μέσω των αισθημάτων του ερμηνευτή, αλλά και να δημιουργήσει μια εντελώς καινούργια μουσική. Οι επιστήμονες αναπτύσσουν ένα λογισμικό που σχετίζει συγκεκριμένα εγκεφαλικά κύματα με διαφορετικά μουσικά όργανα, διάρκεια ήχου και ηχόχρωμα. Με αυτόν τον τρόπο προκύπτει μια νέα μελωδία. Δεν θα γίνει όμως μια αυτοματοποιημένη διαδικασία, καθώς η δημιουργική συμβολή του συνθέτη θα είναι πάντα σημαντική. Αυτός θα θέτει μια σειρά από παραμέτρους, έτσι ώστε να συνδεθεί μια διάθεση με ένα συγκεκριμένο όργανο.\n«Ο στόχος είναι πολύ φιλόδοξος. Σήμερα υπάρχουν πραγματικά τα μέσα για να πετύχουμε αυτόν τον στόχο. Αυτό με έναν τρόπο ανατρέπει την ιδέα του συνθέτη ή του ερμηνευτή που σχετίζεται με ένα μέσο, ένα μηχανικό δημιούργημα. Ουσιαστικά πηγαίνουμε από τα εργαλεία, τα όργανα διαμεσολάβησης, στην αμεσότητα της υλοποίησης της μουσικής σκέψης» αναφέρει ο Ρικάρντο Σαντομπόνι.\nΟι ιταλοί ερευνητές δεν είναι οι μόνοι που θέλουν να δημιουργήσουν μουσική από εγκεφαλικά κύματα. Κάτι αντίστοιχο γίνεται και στο Πανεπιστήμιο του Πλίμουθ. Είναι η αρχή για μια εντελώς καινούργια μουσική γλώσσα.


Λειβάδια Ανδρου: Αγία Θέκλα στα Λειβάδια\nΑγία Θέκλα στα Λειβάδια\nΟ παπά-Νίκος Μανδαράκας\nΗ Ισαπόστολος Αγία Θέκλα γιορτάζει στις 24 Σεπτεμβρίου, κάθε χρόνο ο Αντώνης και η Ορσαλία Αμωράτη κάνουν λειτουργία και όπως συνηθίζεται στην Άνδρο μετά το τέλος της Θείας λειτουργίας κερνούν το εκκλησίασμα. Φέτος όμως λόγω της θεομηνίας ήταν αδύνατο να ανέβουν στο εκκλησάκι που βρίσκεται ψηλά πάνω από το Μετόχι. Έτσι ο θείος ο Αντώνης κατέβασε την εικόνα στον Αϊ-Γιάννη και εκεί έγινε η λειτουργία και φυσικά το κέρασμα. Η Δήμητρα Μηλαίου ήταν μαζί με τους θείους της και αποτύπωσε όπως πάντα μοναδικά την ατμόσφαιρα αυτής της όμορφης μέρας.\nκαι άλλες φωτογραφίες της Δήμητρας εδώ: flickr.com/photos\nΚου πε πε 27 Σεπτεμβρίου 2015 - 11:40 π.μ.\nΑννα, σε ευχαριστώ πολύ για τα καλά σου λόγια, και του χρόνου να'μαστε καλά, να πάμε στην Αγία Θέκλα!\nΟι Λειβαδιανοί δε φοβούνται βροχές και όσοι το ήξεραν και μπόρεσαν να έρθουν, ήρθαν με το χαμόγελο και την καλή τους διάθεση.\n"Γεια στα χέρια" όσων βοήθησαν.\nΑνώνυμος 27 Σεπτεμβρίου 2015 - 5:13 μ.μ.\nTeteel 27 Σεπτεμβρίου 2015 - 11:17 μ.μ.\nΠΟλύ ατμοσφαιρικές οι φωτος σου Δήμητρα.\nΚου πε πε 29 Σεπτεμβρίου 2015 - 12:30 π.μ.\nΕλευθερία μου, γλυκειά μου φίλη, σε ευχαριστώ πολύ!


Το αντικριστό είναι το Champions League του ψησίματος ~ Αnalysts for Change\nΤο αντικριστό είναι το Champions League του ψησίματος\nΌσα πρέπει να ξέρεις πριν απολαύσεις το φαγητό σήμα-κατατεθέν της Κρήτης.\nΑπό υγιεινά τι τρως;", με ρώτησε ο γιατρός. "Αντικριστό", απάντησα. Δεν γέλασε. Πάμε παρακάτω. Το αντικριστό, μετά τη ρακή, είναι το σήμα κατατεθέν της Κρήτης. Παλαιότερα το έβρισκες μόνο στις ορεινές περιοχές, αλλά πλέον έχει 'κατέβει', το βρίσκεις παντού, ακόμα και σε ταβέρνες μέσα στην πόλη.\nΔεν χρειάζεται να πας στα Ανώγεια για να φας αντικριστό. Πετάγεσαι και πέριξ του Ηρακλείου. Αν και στα Ανώγεια έχει ολόκληρη μυσταγωγία. Εκεί θα πας για να φας μόνο αντικριστό. Μην κάνεις το λάθος να ρωτήσεις "από κρέατα τι έχετε;". Το βλέμμα του σερβιτόρου θα σε τρομοκρατήσει, το μάτι σου θα πέσει πάνω στο αυτοκίνητο που πάρκαρες απ' έξω, θα αρχίσει το μυαλό σου να κάνει τους υπολογισμούς για το χρόνο που θα χρειαστεί να σηκωθείς από την καρέκλα μέχρι να βρεθείς στο κάθισμα του αυτοκινήτου. Δεν παίζουν με αυτά.\nΑυτό που δεν γνώριζα και βοήθησε το γκουγκλάρισμα σε αυτό, είναι πως η 'μέθοδος του αντικριστού' (οφτό όπως το έλεγαν παλιά) κρατά από τα αρχαία χρόνια. Ακόμα και ο Όμηρος στην Ιλιάδα αναφέρεται σε αυτό, να σέβεστε!\nΓιατί, όμως, αντικριστό; Ας πάρουμε τα πράγματα από την αρχή. Αντικριστό είναι η μέθοδος ψησίματος του κρέατος. Η φωτιά αντικριστά από το κρέας. Προέρχεται από τους βοσκούς που δεν είχαν πολλά πράγματα στη διάθεσή τους για να ψήσουν το κρέας, δεν είναι master chef εδώ κύριέ μου που τους πήγαιναν στην ύπαιθρο με όλα τα κομφόρ. Ο βοσκός είχε το κρέας, ένα μαχαίρι, αλάτι και πείνα. Έπρεπε, λοιπόν, να βρεθεί τρόπος να βγάλει από αυτά φαγητό.\nΤο κρέας λοιπόν (ιδανικό το αρνί), κόβεται σε κομμάτια (4-6), τα λεγόμενα 'γουλίδια', ρίχνεις μπόλικο αλατάκι, το περνάς σε βέργες, ανάβεις τη φωτιά στο λάκκο που έχεις ανοίξει (θα κάνεις και μπράτσα) και βάζεις τις βέργες γύρω από αυτή. Εύκολο φαίνεται, δεν είναι. Γιατί μπορεί το όλο στήσιμο να μη φαντάζει περίπλοκο, αλλά το μέγα θέμα είναι το ψήσιμο, άρα η φωτιά. Κι εκεί πάμε σε αυτά που δεν ξέρει ένας Αθηναίος. Από πού φυσάει, πού πρέπει να στηθούν οι βέργες, ποια η σωστή απόσταση, δεν έχουμε βγάλει ΑΣΟΕΕ, να φάμε θέλουμε, δεν πήρα μοιρογνωμόνιο μαζί μου.\nΜετά πρέπει να έχεις υπομονή. Γιατί το σωστό αντικριστό χρειάζεται την ώρα του. Από 4 έως 6 ώρες και γύρισμα το πολύ κάθε μία ώρα. Αυτό σημαίνει πως αν θες να φας νωρίς κάνε τον σχετικό προγραμματισμό, ξύπνα πρωί, κάνε τις ετοιμασίες σου να τα βρουν οι άλλοι έτοιμα.\nΓιατί, όμως, το αντικριστό θεωρείται πιο υγιεινό; Καταρχάς να ξεκαθαρίσουμε ότι το αντικριστό είναι κρέας, αρνί δηλαδή. Και το αρνί κατατάσσεται στα κόκκινα κρέατα, άρα δεν το λες και υγιεινό. Ο τρόπος, όμως, ψησίματος (χωρίς κάρβουνα) και το γεγονός ότι το αρνί δεν είναι πάνω από τη φωτιά, αλλά απέναντι, το φέρνουν σε πλεονεκτική θέση. Με λίγα λόγια, με το οφτό δεν έχεις τα βιομηχανοποιημένα κάρβουνα που όσο να' ναι την κάνουν τη ζημιά τους, παρά μόνο ξύλα και ουσιαστικά γι' αυτό το λόγο γίνεται και η όλη καθυστέρηση στο ψήσιμο σε σχέση με το πατροπαράδοτο μπάρμπεκιου.\nΕπίσης, το αντικριστό δεν χρειάζεται παρά μόνο αλατάκι. Άντε και πιπέρι. Καμία μαρινάδα. Επίσης, δεν χρειάζεται εξυπνάδα. Εδώ δεν παίζουν με αυτά. Μην κάνεις τον σούπερ ντούπερ ψήστη, δεν ψήνεις μπιφτέκια στη σχάρα, εδώ περνάμε σε άλλο επίπεδο, Champions League και βάλε, άσε σε κάποιον που ξέρει.\nΣε προσωπικό επίπεδο, έχω καταναλώσει αρκετό αντικριστό. Τόσο όσο χρειάζεται για να σκίσει ένας γιατρός τα πτυχία του. Πρώτη φορά, όμως, πέρυσι το Πάσχα έφαγα σπιτικό, από τα χέρια του πεθερού. Και είδα μπροστά μου την προετοιμασία, τον τρόπο, το αποτέλεσμα, τη γεύση. Και να ξέρετε πως δεν έχει καμία σχέση με το παραδοσιακό ψήσιμο. Άλλη γεύση, άλλη εμπειρία, άλλο πράμα, που λέμε.\nΤι είπες; Και τι θα γίνει με αυτούς που δεν τρώνε αρνί; Να φύγετε κύριε, να πάτε αλλού!


Eπιστολή για τα δημοτικά Σχολεία & Γυμνάσια – Thess Puppet\nEπιστολή για τα δημοτικά Σχολεία & Γυμνάσια\nHome Eπιστολή για τα δημοτικά Σχολεία & Γυμνάσια\nεπικοινωνία +30.6977635606, +30.23310 78100 info@thesspuppet.gr\nΠρος: Διευθύνσεις των Δημοτικών σχολειών και Γυμνάσια\nΕίμαστε στην ευχάριστη θέση να σας ανακοινώσουμε ότι το Διεθνές Φεστιβάλ Κουκλοθεάτρου και Παντομίμας Θεσσαλονίκης είναι προ των πυλών, παίρνοντας τη σκυτάλη του αντίστοιχου φεστιβάλ που για 17 συναπτά έτη αποτελούσε επιτυχημένο ετήσιο θεσμό στην πόλη του Κιλκίς.\nΓια πρώτη φορά λοιπόν στην Θεσσαλονίκη:\n11 μέρες συνεχόμενης θεατρικής γιορτής για όλες τις ηλικίες! 47 παραστάσεις από 21 βραβευμένους θιάσους που προέρχονται από 6 διαφορετικές χώρες! Πρωινές παραστάσεις για μαθητές νηπιαγωγείων, δημοτικών σχολείων και γυμνασίων και απογευματινές παραστάσεις για όλη την οικογένεια. Θεατρικά έργα στα ελληνικά ή χωρίς λόγια, με πολύ μουσική, κίνηση και φυσικά με εμψύχωση κουκλών και αντικειμένων ώστε να γνωρίσουν ιστορίες από διαφορετικούς πολιτισμούς και παραδόσεις. Με παράλληλες εκπαιδευτικές δράσεις, όπως 3 σεμινάρια ενηλίκων για την ανακάλυψη του θεατρικού κόσμου των αντικειμένων, 14 θέατρο-παιδαγωγικά εργαστήρια για παιδιά, 1 ημερίδα για εκπαιδευτικούς για το «Κουκλοθέατρο στην εκπαίδευση» και 1 έκθεση για το κουκλοθέατρο στην ιστορία της ανθρωπότητας & στην Ελλάδα.\nΤο φεστιβάλ θα λάβει χώρα στο Μέγαρο Μουσικής Θεσσαλονίκης, κτίριο Μ2, τη χρονική περίοδο 2-12 Δεκεμβρίου 2016 και οι μαθητές θα έχουν την ευκαιρία να παρακολουθήσουν θεατρικές παραστάσεις διάφορων τύπων θεάτρου (παντομίμα, μαύρο κουκλοθέατρο, οπτικό θέατρο κ.α που συνδυάζουν κίνηση, μουσική και χειρισμό κούκλας) με παιδαγωγικό περιεχόμενο και κείμενα από την διεθνή παιδική θεατρική σκηνή.\nΜε δεδομένο τον περιορισμένο αριθμό θέσεων και με στόχο την όσο το δυνατόν καλύτερη οργάνωση της παρακολούθησης των παραστάσεων από τους μαθητές των σχολείων, ζητούμε τη συνεργασία σας για τον προγραμματισμό των πρωινών εκπαιδευτικών επισκέψεων. Σας επισυνάπτουμε περιλήψεις και συνοπτικές πληροφορίες για τα έργα που απευθύνονται στις ηλικιακές ομάδες του δημοτικού σχολείου και της πρώτες τάξεις του γυμνασίου.\nΤηλέφωνο επικοινωνίας για πληροφορίες και για εγγραφές των σχολικών συμμετοχών: 2310-276069 (9.30-13.30) και για πληροφορίες τις απογευματινές ώρες στα τηλέφωνα 690 85 14 624 & 697 76 35 606\nΤιμή εισιτηρίου: 7 ευρώ/ παιδί\nΌλες οι πληροφορίες για το φεστιβάλ “THESSPUPPET ‘16” στην ιστοσελίδα μας… www.thesspuppet.gr\nJuanjo Corrales, Διοργάνωση & Καλλιτεχνική Διεύθυνση του «ΘΕΣΣPUPPET 2016».\nΣτη διοργάνωση του “Thesspuppet 2016″ συμμετέχουν και το Μέγαρο Μουσικής Θεσσαλονίκης, ο Δήμος Θεσσαλονίκης και ο Οργανισμός Τουριστικής Προβολής της Θεσσαλονίκης υπό την αιγίδα του Υπουργείου Πολιτισμού και με την υποστήριξη του Goethe institute, Istituto Italiano di Cultura και Instituto Cervantes.\nΠαραστάσεις για μαθητικό και οικογενειακό κοινό από 6 χρονών και επάνω:\nΌλες οι παραστάσεις θα γίνουν στην αίθουσα Αιμίλιος Ριάδης στο κτίριο Μ2 του Μεγάρου Μουσικής Θεσσαλονίκης.\n2/12 Titeres Etcétera (Ισπανία)\n“Ο Πέτρος και ο λύκος”. Μουσική σύνθεση: ProkofievΤεχνική: Μαύρο κουκλοθέατρο με ζωντανή ορχήστρα\nΔιάρκεια: 50’ λεπτά\nΗλικίες: από 6 ετών\nΜουσική Παράσταση χωρίς λόγια.\nΗ παράσταση «ο Πέτρος και ο λύκος» παρουσιάστηκε πρώτη φορά από την ομάδα Etcétera το 1997 και το 1999 πήρε το Ισπανικό Εθνικό Βραβείο για την καλύτερη παιδική παράσταση. Από τότε έχει παρουσιαστεί σε μικρές και μεγάλες πόλεις ανά τον κόσμο. Μέχρι σήμερα πάνω από ένα εκατομμύριο θεατές διεθνώς έχουν παρακολουθήσει την παράσταση που θα φιλοξενηθεί στο Thesspuppet ’16 στη Θεσσαλονίκη.\nΤην παράσταση συνοδεύει ένα κουιντέτο κλασικής μουσικής.\nVideo Παρασκευή 2 Δεκεμβρίου\nΧωρητικότητα: 330 θεατές στην κάθε παράσταση\nState Puppet Theatre of Sofia (Βουλγαρία)\n«Ο ψαράς και το χρυσόψαρο». Βασισμένο στο παραμύθι του Α.PuskinΤεχνική: Κουκλοθέατρο με την τεχνική του μαύρο θέατρο\nΔιάρκεια: 55’ λεπτά\nTo γνωστό παραμύθι του Α. Πούσκιν ξετυλίγεται σιγά-σιγά μπροστά μας σε ένα οπτικό θέαμα που μοιάζει με καρτούν. Ο ψαράς χαρίζει τη ζωή στο χρυσόψαρο και εκείνο υπόσχεται να πραγματοποιήσει κάθε επιθυμία του ψαρά και της γυναίκας του. Όμως η γυναίκα ζητά υπερβολικά πολλά πράγματα. Ζητά να αποκτήσει ένα παλάτι, να γίνει αρχόντισσα της περιοχής και πολλά άλλα. Τι θα συμβεί στο τέλος;\nΈνα πανέμορφο παραμύθι που μιλά για την ανθρώπινη απληστία. Τα υλικά αγαθά μπορεί να φέρνουν ικανοποίηση αλλά η συνεχής αναζήτησή τους, απομακρύνει τους ανθρώπους από πιο σημαντικά πράγματα όπως είναι η αγάπη και η αυτογνωσία που δίνουν πραγματικό νόημα στη ζωή μας. Video Δευτέρα 5 Δεκεμβρίου\n6/12 Michele Cafaggi (Ιταλία)\n“Ο ανθρωπάκος της βροχής”Τεχνικές: Θέατρο με αντικείμενα και σαπουνόφουσκες, Κλόουν, παντομίμα, μαγικά.\nΔιάρκεια: 60’ Ηλικίες: Από 6 ετών\nO καλύτερος μάγος της σαπουνόφουσκας στην Ιταλία, φέρνει το υπέροχο σόου του στη Θεσσαλονίκη! Η δουλειά του Cafaggi είναι ένα φανταστικό μείγμα από την κλασική ιταλική τέχνη του κλόουν και από σαπουνόφουσκες. Μία κακοφωνία από σαπούνι και αστείες κακοτυχίες.\nΟ Omino (ο μικρός ανθρωπάκος) στοιχειώνεται από τον κακό καιρό! Βρέχει ακόμη και μέσα στο σπίτι του! Σύντομα όμως ανακαλύπτει ότι κάθε αντικείμενο μπορεί να χρησιμοποιηθεί για να φτιάξεις σαπουνόφουσκες και μαγικές εκπλήξεις.\nVideo Τρίτη 6 Δεκεμβρίου\n7/12 Εκπαιδευτική Ημερίδα για τους εκπαιδευτικούς: «Το κουκλοθέατρο στην εκπαίδευση»\nΑπό 09:30 έως 13:30: Ομιλίες & παρουσιάσεις καλών πρακτικών\nAna Lia Zamorano (Αργεντινή)\nPep Sovint (Βαλένθια – Ισπανία)\nΠαναγιώτης Κουλούρης & Δήμητρα Ζάντζα\nΑπό 15:00 έως 19:00: Ομάδες εργασίας & εργαστήρια.\nΔωρεάν συμμετοχή για τους εκπαιδευτικούς.\n8/12 “Lucchettino” (Ιταλία)\n“Lucchettino Classic”Κωμωδία με εκκεντρικά και κλόουν στοιχεία\nΔιάρκεια: 60’ Ηλικίες: 6+\nΟι Lucchettino είναι ένα εκρηκτικό κωμικό δίδυμο (ζογλέρ, κλόουν και μίμοι) και φέτος τους απονεμήθηκε το «Όσκαρ Κωμικής Μαγείας του 2016», στο Παρίσι. Έρχονται λοιπόν στη Θεσσαλονίκη για να παρουσιάσουν στο παιδικό και οικογενειακό κοινό μια εκρηκτική παράσταση βασισμένη στις πιο συναρπαστικές σκηνές, στα πιο εκπληκτικά μαγικά εφέ και στα καλύτερα σκετς των τελευταίων 20 ετών της καλλιτεχνικής τους πορείας.\nΜια παράσταση κωμικού παραλόγου, μία παράσταση μαγική και συμμετοχική που προσφέρει άφθονο γέλιο και ευχαρίστηση. Video Πέμπτη 8 Δεκεμβρίου\nΧωρητικότητα: 330 θεατές στην κάθε παράσταση.\n9/12 Karin Shafer Puppet Τheater (Αustria).\n“Πίνακες από μία έκθεση” (μουσική σύνθεση: Modest Mussorgsky)\nΑριστουργήματα από τον Picasso μέχρι τον Christo\nζωντανεύουν χάρη στην μοναδική μουσική του Mussorgsky.Τεχνικές: Visual κουκλοθέατρο και ζωντανή μουσική\nΔιάρκεια: 50’ Ηλικίες: από 8 ετών\nΤον Ιούνιο του 1874, ο Modest Mussorgsky έγραψε τη σουίτα για πιάνο «Πίνακες σε μια έκθεση». Σε αυτό το έργο, το οποίο αποτελεί ένα είδος μουσικής βόλτας σε μια έκθεση ζωγραφικής, ο Mussorgsky μεταφέρει τα συναισθήματα που ξύπνησαν μέσα του οι πίνακες.\nΗ Karin Schafer, αντιστρέφει αυτή τη δημιουργική διαδικασία στην παράσταση «Πίνακες σε μια έκθεση». Μέσα από τη μουσική, από τα τονικά χρώματα και από τις ιστορίες που αφηγείται κάθε μουσικό κομμάτι, η καλλιτέχνης δημιουργεί τους «πίνακες». Οι εικόνες που δημιουργούνται είναι καινούριες και είναι πολύ ιδιαίτερες ίσως επειδή έρχονται στη ζωή με τη μουσική και στη συνέχεια λένε τις δικές τους καινούριες ιστορίες.\nΕιδικός καλεσμένος στο ρόλο του σολίστα: Γιώργος-Εμμανουήλ Λαζαρίδης\nΟ Γιώργος-Εμμανουήλ Λαζαρίδης γεννήθηκε στην Θεσσαλονίκη και ξεκίνησε να συνθέτει μουσική από την ηλικία των τεσσάρων ετών. Σπούδασε πιάνο δίπλα σε σπουδαίους δασκάλους και είναι απόφοιτος του Royal College of Music του Λονδίνου.\nΣήμερα, εκτός από την λαμπρή του καριέρα ως μουσικός και συνθέτης έχει αναλάβει και την καλλιτεχνική διεύθυνση του Μεγάρου Μουσικής Θεσσαλονίκης.\nVideo Παρασκευή 9 Δεκεμβρίου\nΧωρητικότητα: 330 θεατές στην κάθε παράσταση. Τιμή εισιτηρίου: 7 ευρώ/ παιδί\n12/12 “Ο άνθρωπος πελαργός”\nTitiriteros de Binefar (Ισπανία)Τεχνική: Κουκλοθέατρο με αντικείμενα, σωματικό θέατρο\nΈνας περιπλανώμενος, με την βοήθεια πολύ απλών αντικειμένων, μας διηγείται την ιστορία μιας λιμνούλας στην οποία ψαρεύει ένας πελαργός. Ο ίδιος νομίζει πως είναι o πελαργός. Μήπως είναι τρελός; Τραγουδάει με πάθος : «είμαι ένα πλανόδιο πουλί που μεταναστεύει, από εδώ και από κει, όσο έχω ακόμη κι ένα πούπουλο επάνω μου, θα πετάω ακόμα»\nΗ παράσταση είναι ένα ταξίδι στην ψυχή της κούκλας και στη σχέση μεταξύ κούκλας και κουκλοπαίχτη. H μουσική σύνθεση είναι του Alberto Gambino και το έργο έχει πάρει το βραβείο San Miguel για το καλύτερο έργο του Festival de Tarrega 2005.\nΤο 2017 ο θίασος θα γιορτάσει 40 χρόνια περιπλάνησης στους δρόμους με τις κούκλες τους, κάνοντας κουκλοθέατρο σε πλατείες, θέατρα, τέντες τσίρκου και χίλιους άλλους περιέργους χώρους.\n“Κάνουμε θέατρο για όλες τις ηλικίες. Για παιδιά που τα αντιμετωπίζουμε ως ευαίσθητους ανθρώπους και για μεγάλους που ακόμα κρατάνε στην καρδιά τους λίγο χώρο για τρυφερότητα και παιχνίδι.”\nVideo Δευτέρα 12 Δεκεμβρίου\nΕργαστήρια στα δημοτικά σχολειά & γυμνάσια\nΤίτλος: «Παραμύθια πίσω από τις σκιές”\nTo “THESSPUPPET” πηγαίνει στα σχολεία της Θεσσαλονίκης, με σκοπό να υλοποιήσει ένα δομημένο εκπαιδευτικό πρόγραμμα, που χρησιμοποιεί ως εργαλεία το θέατρο με κούκλες και αντικείμενα.\nΤο πρόγραμμα υλοποιείται μέσα στις τάξεις των σχολειών της Θεσσαλονίκης που το επιθυμούν.\nΑριθμός μαθητών ανά εργαστήριο: Μια τάξη έως 30 μαθητές.\nΜέρος: Πραγματοποιείτε στο κάθε σχολείο.\nΗμερομηνίες: 2, 5, 6, 7, 8, 9 & 12 Δεκεμβρίου 2016/ δύο εργαστήρια ανά ημέρα\nΑπευθύνεται σε: Μαθητές Δ΄, Ε,΄ Στ’ τάξεων Δημοτικού Σχολείου & μαθητές Α΄ Γυμνασίου.\nΚόστος συμμετοχής: 4ευρώ/μαθητής\n(περιλαμβάνει και το υλικό του εργαστηρίου για όλη την τάξη)\nΣχεδιασμός: Μάρθα Κατσαρίδου & Koldo Vio\nΕμψύχωση / ομάδα θέατροπαιδαγωγών: ΚΟΙΝΣΕΠ “συν-κοινΩ”\n©2021 Thess Puppet | Developed by Worldwideweb.gr


Δήμος Βόλβης - ΠΡΟΣΚΛΗΣΗ ΣΥΝΕΔΡΙΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΓΙΑ ΤΗΝ ΤΡΙΤΗ 12 ΣΕΠΤΕΜΒΡΙΟΥ 2017\nΔήμος Βόλβης » Αρχική » Ενημέρωση » Προσκλήσεις » ΠΡΟΣΚΛΗΣΗ ΣΥΝΕΔΡΙΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΓΙΑ ΤΗΝ ΤΡΙΤΗ 12 ΣΕΠΤΕΜΒΡΙΟΥ 2017\nΑΡΙΘΜ. ΠΡΩΤ. 17693\nΣύμφωνα με τις διατάξεις του άρθρου 95 του Ν. 3463/2006 περί Δ.Κ.Κ. και όμοιες άρθρου 67 του Ν. 3852/2010 (Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης) σας καλούμε να συμμετάσχετε στην συνεδρίαση του Δημοτικού συμβουλίου, η οποία θα γίνει στο Δημοτικό κατάστημα (στο Σταυρό) την 12η του μηνός Σεπτεμβρίου του έτους 2017, ημέρα Τρίτη και ώρα 20.00 μ.μ κατά την οποία θα γίνει συζήτηση και θα ληφθούν αποφάσεις για τα παρακάτω θέματα της ημερήσιας διάταξης.\nΠερί λειτουργίας της Ανώνυμης Εταιρείας ιαματικών λουτρών Νέας Απολλωνίας Μέγας Αλέξανδρος\n(Εισηγητές κ. Καπετανικόλα Ευαγγελία - κ. Κιντσάκης Δ.)\n1. Έγκριση των επικαιροποιημένων τευχών δημοπράτησης του έργου με τίτλο «Αντικατάσταση Αγωγού Εξωτερικού Υδραγωγείου από Πηγές Νερού Μάνα – Υφιστάμενη Δεξαμενή Αρέθουσας» στην Τ.Κ. Αρέθουσας Δ.Ε. Αρέθουσας Δήμου Βόλβης, προϋπολογισμού 441.935,48 ευρώ πλέον Φ.Π.Α.\n2. Έγκριση των επικαιροποιημένων τευχών δημοπράτησης του έργου με τίτλο "Αντικατάσταση αγωγού ύδρευσης από αμίαντο με σωλήνες pvc στην Τ.Κ. Ν. Απολλωνίας Δήμου Βόλβης", προϋπολογισμού 197.580,65€.\n3. Εξώδικος συμβιβασμός για αποζημίωση ιδιοκτησίας λόγω πράξης εφαρμογής Ασπροβάλτας.\n4. Καθορισμός αμοιβής πληρεξούσιων δικηγόρων Δήμου Βόλβης\n5. Απόφαση Δημοτικού Συμβουλίου για τη συμμετοχή του Δήμου Βόλβης στη χρηματοδότηση πρόταση “AquaMon” στο Horizon 2020 της πρόσκλησης του εγκεκριμένου προγράμματος “OrganiCity”.\n6. Ορισμός εκπροσώπου Δήμου Βόλβης, για την συμμετοχή στην Ετήσια Τακτική Γενική Συνέλευση της Αναπτυξιακής Ελληνικής Θερμαλιστικής (Αν.Ε.Θ.) Α.Ε. και χορήγηση εντολής περί ψήφισης υπέρ ή κατά της λύσης της εταιρίας κ.λ.π.\n7. Αντικατάσταση παραιτηθέντων μελών του Δ.Σ. του ΟΠΑΠ.\n8. Αντικατάσταση παραιτηθέντων μελών του Δ.Σ. του ΟΚΠΑΠ.\n9. Αντικατάσταση παραιτηθέντων μελών Β/θμιας Σχολικής Επιτροπής Δήμου Βόλβης.\n10. Εξέταση αιτημάτων δημότη\n11. Παραχώρηση χρήσης του σχολικού κτιρίου Δημοτικού σχολείου Νέας Μαδύτου στον ΟΠΑΠ για συνέχιση λειτουργίας ΚΔΑΠ Νέας Μαδύτου.\n12. Περί τοποθέτησης περιπτέρων ανακύκλωσης ρούχων.\n13. Περί εφαρμογής προγράμματος μαζικών εμβολιασμών, στειρώσεων και ηλεκτρονικής καταγραφής αδέσποτων ζώων σε συνεργασία με την Ευρωπαϊκή Οργάνωση "vets In Action".\n(Εισηγητής Πρόεδρος Ε.Π.Ζ - Αντιδήμαρχος κ. Καρακίτσος Απόστολος)\n14. Καθορισμός ειδικοτήτων πρόσληψης προσωπικού Ι.Δ.Ο.Χ. για την κάλυψη των αναγκών της τεχνικής υπηρεσίας του Δήμου Βόλβης\n15. Εκ νέου δημοπράτηση για την εκμίσθωση του δημοτικού αναψυκτηρίου περιοχής ΠΛΑΤΑΝΕΩΝΑ Δ.Κ. Ασπροβάλτας Δ.Ε. Αγίου Γεωργίου.\n16. Χορήγηση άδειας απαγόρευσης στάθμευσης στα Νέα Βρασνά.\n17. Διοικητική αποβολή καταπατητών από δημοτική μη διαμορφωμένη οδό και από δημοτικά ακίνητα Τ.Κ. Σχολαρίου Δ.Ε. Εγνατίας Δήμου Βόλβης.\n18. Ανάκτηση κυριότητας ακινήτου Τ.Κ. Αρέθουσας (Ακίνητο πρώην Σταθμού Χωροφυλακής Αρέθουσας).\n19. Αποδοχή χρηματοδότησης € 51.190,00 προϊόν ΚΑΠ 2017 για κάλυψη λειτουργικών δαπανών σχολείων και καθορισμός τρόπου κατανομής της πίστωσης.\n20. Αποδοχή χρηματοδότησης € 250.000,00 για την κάλυψη των δαπανών οργάνωσης και λειτουργίας κατασκήνωσης κρατικού προγράμματος.\n21. Πρόσληψη έκτακτου προσωπικού με δίμηνες συμβάσεις.\n22. Έγκριση τριμηνιαίας έκθεσης εκτέλεσης προϋπολογισμού Δήμου Βόλβης, Β΄ τριμήνου 2017.\n23. Αναμορφώσεις προϋπολογισμού Δήμου Βόλβης έτους 2017.


Η προστασία της ιδιωτικής ζωής και των ατομικών δικαιωμάτων των πελατών μας, όταν επισκέπτεστε την ιστοσελίδα μας παίζει καθοριστικό ρόλο στη διευκόλυνση της σίγουρης χρήσης των προσφορών μας. Όταν επισκέπτεστε το MensClothing.gr, προσωπικά δεδομένα συλλέγονται, υποβάλλονται σε επεξεργασία και χρησιμοποιούνται. Με τις παρούσες πληροφορίες σχετικά με την προστασία των δεδομένων, επιθυμούμε να τονίσουμε τη δέσμευσή μας να διαχειριζόμαστε τα δεδομένα σας με ασφαλή και αξιόπιστο τρόπο και να διευκρινίσουμε πώς χρησιμοποιούμε τα προσωπικά δεδομένα των πελατών μας. Τηρούμε τις διατάξεις της νομοθεσίας περί προστασίας των δεδομένων.\nΥπεύθυνο νομικό πρόσωπο υπό το πρίσμα της νομοθεσίας για την προστασία των δεδομένων προσωπικού χαρακτήρα είναι η εταιρεία με την επωνυμία «Βλαχοπούλου Αικατερίνη», που εδρεύει στην Βέροια, οδό Μεγ. Αλεξάνδρου 17, Τ.Κ 59132, ΑΦΜ 050420149 και Αρ.Γ.Ε.ΜΗ. 020967626000.\nΓια οποιαδήποτε ερώτηση ή αίτημα παρακαλώ αποστείλατε ηλεκτρονικό μήνυμα στο info@MensClothing.gr.\nΣυλλέγουμε, επεξεργαζόμαστε και χρησιμοποιούμε τα προσωπικά σας δεδομένα, ιδίως όταν επισκέπτεσθε το MensClothing.gr, κατά την εγγραφή σας στο MensClothing.gr, ή συνδέεστε σε έναν υπάρχοντα λογαριασμό πελάτη, ή όταν παραγγέλνετε προϊόντα στο MensClothing.gr. Χρησιμοποιούμε τα δεδομένα σας μόνο σύμφωνα με τις ισχύουσες νομικές διατάξεις και την παρούσα πολιτική απορρήτου, καθώς και με τη συγκατάθεσή σας, ανάλογα με την περίπτωση. Σε πολλές περιπτώσεις, δεδομένα επίσης χρησιμοποιούνται μόνο σε ψευδώνυμη ή ανώνυμη μορφή.\nΕπίσκεψη στο MensClothing.gr\nΚατά την επίσκεψή σας στις σελίδες του MensClothing.gr, τα ακόλουθα στοιχεία, κατά κανόνα, θα αποθηκεύονται για τεχνικούς λόγους στα λεγόμενα αρχεία καταγραφής:\nΧρησιμοποιούμε τα λεγόμενα cookies στις ιστοσελίδες μας. Τα cookies είναι αρχεία κειμένου, που μας επιτρέπουν να κάνουμε την επίσκεψή σας στην ιστοσελίδα μας όσο πιο άνετη γίνεται. Αυτό περιλαμβάνει, για παράδειγμα, τις προεπιλεγμένες ρυθμίσεις για την παρουσίαση της ιστοσελίδας μας ή λειτουργίες του καλαθιού αγορών, καθώς και τη δυνατότητα της ενιαίας εγγραφής, έτσι ώστε να πρέπει να εγγραφείτε στην ιστοσελίδα μας μόνο μία φορά, ακόμα και όταν θέλετε να χρησιμοποιήσετε τις προσφορές προϊόντων συνεργατών μας. Τα cookies περιέχουν σαφή συνδυασμό γραμμάτων/ψηφίων που προσδιορίζει το πρόγραμμα περιήγησης που χρησιμοποιείται από εσάς. Τα cookies αυτά αποθηκεύονται στον υπολογιστή σας προσωρινά και μεταδίδονται μόνο στον server μας όταν επισκέπτεστε την ιστοσελίδα μας. Χρησιμοποιούμε κυρίως cookies περιόδου, τα οποία δεν είναι αποθηκευμένα στο σκληρό σας δίσκο και διαγράφονται όταν το πρόγραμμα περιήγησης είναι κλειστό ή μετά από μακρύτερες περιόδους αδράνειας. Μόνο για την αγορά που επιλέγετε εσείς και για τη λειτουργία «Να με θυμάσαι» ένα μόνιμο cookie θα αποθηκεύεται, το οποίο θα λήξει εντός 90 ημερών από την τελευταία επίσκεψη σας στο MensClothing.gr.\nΜπορείτε να δείτε και να διαγράψετε τα cookies που αποθηκεύονται στον υπολογιστή σας, και να ελέγχετε τον τρόπο με τον οποίο τα cookies γενικά αντιμετωπίζονται μέσω των ρυθμίσεων του προγράμματος περιήγησης σας στο διαδίκτυο. Μπορείτε να πάρετε περισσότερες πληροφορίες στο θέμα αυτό από τον κατασκευαστή ή μέσω της λειτουργίας «Βοήθεια» του προγράμματος περιήγησης σας στο διαδίκτυο. Παρακαλώ σημειώστε ότι οι λειτουργίες του MensClothing.gr μπορεί να περιοριστούν ή να μην είναι διαθέσιμες, αν δεν επιτρέπετε τα cookies.\nΧρησιμοποιούμε την πλατφόρμα Facebook Advertising, μια διαφημιστική υπηρεσία της Facebook σύμφωνα με την οποία προηγούμενοι επισκέπτες της ιστοσελίδας μπορούν να λάβουν στοχευμένη διαφήμιση σε σχέση με τις σελίδες που επισκέφθηκαν στο MensClothing.gr στις υπηρεσίες της εταιρίας Facebook όπως το Facebook, Instagram, Facebook Messenger. Χρησιμοποιεί επαναληπτικό μάρκετινγκ μεταξύ συσκευών. Αν έχετε συμφωνήσει η Facebook να επεξεργάζεται και να αποθηκεύει τα δεδομένα σας για διαφημιστικούς σκοπούς τότε η Facebook συνδέει το διαδικτυακό ιστορικό και το ιστορικό πλοήγησης με τον λογαριασμό σας στη Facebook για να προσωποποιήσει τη διαφήμιση και για να δημιουργήσει στοιχεία στοχευμένων ομάδων για επαναληπτική διαφήμιση μεταξύ συσκευών. Ως χρήστης Facebook μπορείτε να μορφοποιήσετε τις ρυθμίσεις διαφήμισης και να απενεργοποιήσετε τα κριτήρια διαφημίσεων που επιθυμείτε στο "Ρυθμίσεις" και “Ad Preferences”. Επιπρόσθετα, μπορείτε να εμποδίσετε την επεξεργασία δεδομένων από τη Facebook ορίζοντας εσείς ποια από τα στοιχεία που δίνετε να χρησιμοποιούνται για διαφημιστικούς σκοπούς εδώ: https://www.facebook.com/ads/preferences/\nΔιαβίβαση πληροφοριών του φάσματος προϊόντων MensClothing.gr και ειδικές προωθητικές ενέργειες και άλλες ενημερώσεις\nΧρησιμοποιούμε τα δεδομένα σας για τη διαβίβαση των πληροφοριών που έχετε παραγγείλει ή που έχετε αποπειραθεί να παραγγείλετε από το φάσμα των προϊόντων και για άλλες προωθητικές ενέργειες από το MensClothing.gr στη διεύθυνση ηλεκτρονικού ταχυδρομείου που παρέχονται από εσάς. Μπορείτε να απενεργοποιήσετε αυτή την λειτουργία ηλεκτρονικού ταχυδρομείου ανά πάσα στιγμή.\nΟρισμένες ενημερωτικές ανακοινώσεις οι οποίες είναι απαραίτητες για την εκτέλεση της σύμβασης και τη λειτουργία του MensClothing.gr, για παράδειγμα αναφορικά με υπηρεσίες (π.χ. επιβεβαίωση της εγγραφής, πληροφορίες από το τμήμα εξυπηρέτησης πελατών) ή με ένα πακέτο που υπόκειται σε χρεώσεις (π.χ. επιβεβαίωση της παραγγελίας, σχετικά με τη σύμβαση έγγραφα, την επεξεργασία των πληρωμών) δεν μπορούν να απενεργοποιηθούν. Οι κοινοποιήσεις αυτές θα σας αποστέλλονται στο στοιχεία επικοινωνίας που έχουν παρασχεθεί από εσάς.\nΌσον αφορά τις εργασίες του MensClothing.gr και για την εκτέλεση των συμβάσεων, διάφοροι πάροχοι υπηρεσιών λειτουργούν για μας, π.χ. για κεντρικές υπηρεσίες πληροφορικής ή την φιλοξενία του MensClothing.gr, για την πληρωμή και την παράδοση των προϊόντων, ή για την εγκατάσταση υλικού, στους οποίους διαβιβάζουμε τα απαραίτητα στοιχεία (π.χ. όνομα, διεύθυνση) για την εκπλήρωση των καθηκόντων τους.\nΜε ηλεκτρονικό μήνυμα: info@MensClothing.gr Στο βαθμό που λαμβάνετε πληροφορίες από εμάς μέσω ηλεκτρονικού ταχυδρομείου, μπορείτε ακόμα πιο εύκολα, κάνοντας κλικ στο σύνδεσμο που περιλαμβάνονται στο ηλεκτρονικό μήνυμα.\nΗ MensClothing.gr μπορεί να περιέχει συνδέσμους προς τις ιστοσελίδες άλλων εταιρειών. Δεν είμαστε υπεύθυνοι για τα μέτρα προστασίας των δεδομένων για τις εξωτερικές ιστοσελίδες που μπορεί να έχετε πρόσβαση μέσω αυτών των συνδέσεων. Παρακαλείσθε να ενημερώνεστε σε σχέση με την προστασία των δεδομένων σας σε αυτούς τους εξωτερικούς διαδικτυακούς τόπους.


H Σερβία πρόκειται να κατασκευάσει θωρακισμένα οχήματα με ρωσικά εξαρτήματα - Προέλαση\nH Σερβία πρόκειται να κατασκευάσει θωρακισμένα οχήματα με ρωσικά εξαρτήματα\nΣερβικό αυτοκινούμενο οβιδοβόλο Nora (Φωτογραφία: Wikipedia)\nΗ Σερβία και η Ρωσία πρόκειται να συνεργαστούν για τις εργασίες αρκετών τροποποιήσεων σε θωρακισμένα οχήματα μάχης σ’ενα νέο εργοστάσιο στη Σερβία. Την είδηση μεταδίδει το ρωσικό ειδησεογραφικό πρακτορείο RIA Novosti (RN) επικαλούμενο δήλωση του Σέρβου Υπουργού Άμυνας Aleksandar Vucic την Τετάρτη 28 Νοεμβρίου 2012.\nΣύμφωνα με το RN το εργοστάσιο, στην πόλη Velika Plana, πρόκειται να λειτουργήσει πριν το τέλος του τρέχοντος έτους.\nΣύμφωνα με τον Vucic, αυτή τη στιγμή αναμένεται η υπογραφή μίας συμφωνίας με τη Ρωσία σχετικά με την παράδοση των σασί και το σκάφος των οχημάτων.\nΑρχικά, το εργοστάσιο θα έχει 130 εργαζόμενους και στη συνέχεια ο αριθμός τους θα αυξηθεί στους 190.\nΗ Κένυα και το Μπαγκλαντές είναι οι πρώτες χώρες που θα παραλάβουν αυτά τα οχήματα.\nΤο ίδιο εργοστάσιο θα κατασκευάσει επίσης και το αυτοκινούμενο οβιδοβόλο Nora.\nPrevΠροηγ.Ολοκληρώθηκε η άσκηση βολών αέρος-αέρος "Φιλοκτήτης 2/12" (Βίντεο)\nΕπομ.Ρωσία: Υπερηχητική επανάσταση στη στρατιωτική τεχνολογίαNext